
CUVÂNT ÎNAINTE 


învăţăturile lui Vasile Macedoneanul către fiul său, 
Leon înţeleptul este prima carte tipărită de Sfântul 
Antim Ivireanul în Tara Românească, în anul 1691. Ea a 
fost dedicată marelui voievod martir Sfântul Constantin 
Brâncoveanu, domnitorul Ţării Româneşti (1688-1714), 
cel care a şi finanţat editarea cărţii. Sfântul Antim Ivirea¬ 
nul a fost unul dintre marii Ierarhi ai neamului nostru şi 
un rafinat om de cultură al timpului său. Prin cele 63 de 
tipărituri, lucrate sau coordonate de el însuşi, apărute în 
limbi diferite şi de o mare diversitate a conţinutului, dar 
şi prin numeroşii ucenici pe care i-a format, Sfântul 
Antim Ivireanul este considerat - alături de Diaconul Co- 
resi - cel mai mare tipograf din epoca culturii medievale 
româneşti. în acelaşi timp, Sfântul Antim a avut un rol 
însemnat în introducerea completă şi definitivă a limbii 
române în cultul Bisericii noastre Ortodoxe. 

Referitor la autorul acestei cărţi, Vasile I Macedo¬ 
neanul, împărat al Imperiului Bizantin între 867 şi 886, 
acesta a fost întemeietorul dinastiei macedonene şi ma¬ 
rele iniţiator al renaşterii artei bizantine. Având o carieră 
politică sinuoasă şi dorind să asigure continuitate dina¬ 
stiei sale, el i-a numit pe fii săi co-împăraţi: pe Con¬ 
stantin, în 869, pe Leon, în 870 şi pe Alexandru, în 879. 
Marele împărat bizantin este şi autorul mai multor lu¬ 
crări legislative, printre care „Basilica" (terminată de 
Leon al Vl-lea) şi „Eisagoghe" („Introducere"). 

Leon al Vl-lea Filosoful sau înţeleptul, fiul lui Vasile 
I Macedoneanul, a fost împărat al Bizanţului între 886 şi 
912. Prin redactarea învăţăturilor către fiul său, Leon, 
împăratul Vasile I a urmărit formarea şi pregătirea aces¬ 
tuia ca împărat al Imperiului Bizantin, având ca bază pe¬ 
dagogică credinţa ortodoxă şi principiile ei morale, 
combinate cu înţelepciunea laică şi regulile sănătoase 
de conducere a unui stat. Aceste „învăţături" sunt scrise 
de împăratul Vasile I cu multă dragoste părintească faţă 
de Leon, căruia i se adresează cu expresiile: „Fiul meu" 
sau „Fiul meu cel iubit". în calitatea sa de împărat al Bi¬ 
zanţului şi om de cultură, Vasile I îi recomandă fiului 
său să păstreze, ca temelie a întregii vieţi, credinţa orto¬ 
doxă şi respectarea legilor lui Dumnezeu, întrucât ade¬ 
vărata înţelepciune este cea care vine de la Dumnezeu, 
Izvorul vieţii şi al înţelepciunii. Un împărat sau un con¬ 
ducător de stat, care îl are pe Dumnezeu îndrumător 
întru toate şi care respectă legea Lui, va fi răsplătit de El 
şi se va bucura de recunoaşterea contemporanilor săi şi 
a generaţiilor următoare. Virtuţile, dublate de o purtare 
înţeleaptă faţă de toţi oamenii, sunt absolut necesare 
unui adevărat om de stat. Urmând sfaturile tatălui său 
adoptiv, împăratul Leon al Vl-lea a condus cu multă înţelep¬ 
ciune şi discernământ politic Imperiul Bizantin în vremuri 
tulburi şi dificile. De aceea a şi primit supranumele de „înţe¬ 
leptul" sau „Filosoful", care l-a însoţit şi în posteritate. 

împăratul Vasile I Macedoneanul a scris această fru¬ 
moasă carte din dorinţa de a-i transmite fiului său un 
codex, un ghid de orientare în lucrarea grea şi complexă 

de conducere a Imperiului. La rândul sau, conştient de va¬ 
loarea practică şi înalt pedagogică a acestei lucrări, Sfântul 
Antim Ivireanul a dorit ca, prin tipărirea acesteia în spaţiul 
românesc, să ofere marelui domnitor Constantin Brânco- 
veanu, dar şi altor oameni politici, un valoros îndreptar în 
conducerea ţării. în acest fel s-a creat un arc peste veacuri 
între un împărat bizantin şi un mare sfânt ierarh român, 
între ţelurile înalte ale acestora, între ţara noastră şi Im¬ 
periul Bizantin, de care ne leagă atât credinţa ortodoxă, 
cât şi alte tradiţii şi aspiraţii comune. 

Influenţat de „învăţăturile" împăratului Vasile I, 
Sfântul Antim Ivireanul a scris, la rândul său, Sfaturile 
creştino - politice către domnitorul loan Ştefan Canta- 
cuzino, text prezent în a doua parte a cărţii de faţă. Şte¬ 
fan Cantacuzino a fost domnitorul Ţării Româneşti între 
aprilie 1714 şi ianuarie 1716, ultimul domn pământean 
până la instituirea domniilor fanariote. Pentru că vre¬ 
murile erau deosebit de grele, în primul rând din cauza 
influenţei turceşti, Sfântul Antim a dorit să-l îndrume şi 
să-l sprijine în conducerea ţării pe domnitorul Cantacu¬ 
zino, scriind pentru el acest text de mici dimensiuni, dar 
foarte valoros în conţinut. 

Tipărind Sfaturile creştino - politice către domni¬ 
torul loan Ştefan Cantacuzino la Bucureşti, în 1715, cu 
un an înainte de moartea sa martirică. Sfântul Antim a 
lăsat această carte contemporanilor săi, dar şi posterită¬ 
ţii, ca pe un testament spiritual şi îndreptar politic pen¬ 
tru orice conducător care alege să respecte întâi de toate 
legea lui Dumnezeu. Ca mitropolit al Ţării Româneşti, 

Sfântul Antim era totodată şi primul sfetnic al domnito¬ 
rului. De aceea, inclusiv în paginile acestei cărţi, i se 
adresează acestuia, dar şi oricărui alt conducător politic 
de peste timp, îndrumându-1 cu înţelepciune în condu¬ 
cerea ţării. „Sfaturile" Sfântului Antim sunt totdeauna 
fundamentate pe legile lui Dumnezeu, autorul lor su¬ 
bliniind faptul că o politică autentică trebuie practicată 
în conformitate cu adevărul adânc al Evangheliei. în 
acest sens este semnificativ faptul că, la sfârşitul cărţii. 
Sfântul Antim a adăugat rugăciuni pentru fiecare zi, su¬ 
gerând astfel că un om politic ar trebui să încerce să fie 
şi un om al rugăciunii. 

Sfântul Antim a dorit ca domnitorul Ştefan Canta- 
cuzino să devină un om virtuos, pentru a putea fi astfel 
un model moral în societate, mai ales pentru tineri. Ade¬ 
vărata frumuseţe nu este cea trupească, ci cea sufle¬ 
tească. De aceea. Sfântul Antim recomandă domnitorului 
şi dregătorilor ţării citirea Sfintei Scripturi şi a cărţilor 
înţelepţilor din vechime. 

Printr-o expunere concisă, dar bogată în accente şi 
semnificaţii. Sfântul Antim Ivireanul a creionat portretul 
conducătorului de stat evlavios, înţelept, responsabil, iubitor 
de ţară şi sincer devotat poporului său. De aceea, acest 
model propus de Sfântul Antim rămâne mereu valabil şi 
demn de urmat de către orice conducător sau om poli¬ 
tic respectabil. 

învăţăturile lui Vasile Macedoneanul către fiul său, 
Leon înţeleptul reprezintă o traducere originală din 
limba greacă veche, iar Sfaturile creştino - politice către 

domnitorul Ioan Ştefan Cantacuzino ale Sfântului 
Antim apar acum într-o nouă traducere, mult mai fidelă 
şi mai expresivă decât aceea de la sfârşitul secolului al 
XlX-lea. Ambele texte au fost traduse cu acribie şi entu¬ 
ziasm de către preotul drd. Daniel-Alexandru Bărîcă, pe 
care îl felicităm. 

Binecuvântăm cu bucurie publicarea la Editura Ba- 
silica a Patriarhiei Române a acestor două importante 
lucrări cuprinse în volumul de faţă, nădăjduind că me¬ 
sajul creştin edificator desprins din paginile lor va fi de 
mult folos celor ce, prin activitatea lor de conducere po¬ 
litică şi socială, pot contribui la promovarea valorilor pe¬ 
rene în societatea de azi. De fapt, fiind vorba de 
înţelepciune, învăţăturile şi Sfaturile publicate aici pot fi 

utile tuturor celor ce sunt conducători de comunităţi 

/ 

umane, inclusiv celor ce păstoresc credincioşii pe calea 
mântuirii. 



NOTA TRADUCĂTORULUI 


Cu ajutorul Preasfintei Treimi şi având înalta bine¬ 
cuvântare a Preafericitului Părinte Daniel, Patriarhul 
Bisericii Ortodoxe Române, am tradus, din limba greacă 
veche, „învăţăturile lui Vasile Macedoneanul către fiul 
său, Leon înţeleptul, împărat al romanilor". Am realizat 
traducerea după ediţia tipărită „în vestitul oraş Bucureşti 
al Ungro-Vlahiei, în anul mântuirii 1691, luna octombrie, 
de către Antim ieromonahul" (Sfântul Antim Ivireanul, 
n.n.), aşa cum se precizează pe prima pagină a acelei 

cărţi. Menţionez că nu am mai folosit nicio altă ediţie a 
/ / / 

acestei cărţi, apărută la noi sau în afara ţării noastre. 

Tipărită la îndemnul şi cu cheltuiala voievodului 
Ioan-Constantin Basarab, la tipografia domnească din 
Bucureşti, „învăţăturile lui Vasile Macedoneanul" a fost 
prima dintre toate cărţile tipărite de Sfântul Antim 

Ivireanul în Tara Românească. 

/ 

Cartea a fost dedicată „prea luminosului, prea înal¬ 
tului, prea măreţului stăpânitor şi ighemon (voievod, 
n.n.) a toată Ungrovlahia, domnului Ioan-Constantin 
Basarab Voievod", aşa cum a menţionat Sfântul Antim 
pe prima pagină a ediţiei din 1691. Ioan-Constantin 
Basarab este Sfântul Voievod Martir Constantin Brân- 
coveanu (1688-1714), care era din familia Basarabilor. 
Sfântul Constantin Brâncoveanu a fost un mare sprijini¬ 
tor al Bisericii Ortodoxe, al culturii şi iniţiatorul stilului 
brâncovenesc în arhitectura românească. 

NOTA TRADUCĂTORULUI 


Este de remarcat faptul că numele ţării este Ungro- 
Vlahia, care este după denumirea Mitropoliei Ungro- 
Vlahiei. Această denumire a fost dată în Evul Mediu de 
către Patriarhia de Constantinopol, pentru a diferenţia 
Ţara Românească - cea care era aproape de Ungaria - 
de Valahiile Balcanice, adică de alte regiuni locuite de 
românii din sudul Dunării. 

Pe pagina a doua a acestei ediţii, după stema Ţării 
Româneşti, în jurul căreia se află monogramele voievo¬ 
dului Ioan-Constantin Brâncoveanu Basarab, apar sti¬ 
huri ale ieromonahului Hrisant Notaras, fost arhimandrit 
la Frăţia Sfântului Mormânt al Mântuitorului Hristos şi 
viitor patriarh al Ierusalimului. Ieromonahul Hrisant 
este cel care s-a îngrijit de corectura şi tipărirea textului 
în 1691. Stihurile lui Hrisant către voievod, scrise tot în 
limba greacă veche, sunt următoarele: 

„Către prealuminosul, binecredinciosul şi preaînal- 
tul stăpânitor şi ighemon al toată Ungrovlahia, domnul 
Ioan-Constantin Basarab Voievod: 

Destoinic şi mai mare peste toţi este Constantin 
Voievod, Conducător strălucit, a cărui faimă a ajuns 
până la marginile pământului. 

O, Părinte, împăratul Cel mare al cerurilor. Cel ce 
stăpâneşti peste toate, 

Fericeşte pe acesta şi mântuieşte-1!" 

Vasile I Macedoneanul a fost împărat al Bizanţu¬ 
lui (867-886) şi întemeietor al dinastiei Macedonenilor, 
iar fiul său, Leon al Vl-lea înţeleptul, a fost co-împărat 
din 870 şi împărat între 886 şi 912. Leon a fost cel din- 



NOTA TRADUCĂTORULUI 


13 


tâi fiu din a doua căsătorie a lui Vasile I cu Evdochia 
Ingerina. 

După părerea mai multor specialişti, aceste „Sfaturi" 
au fost scris de patriarhul Fotie al Constantinopolului 
(858-867 şi 877-886), unul dintre cei mai mari cărturari ai 
Evului Mediu şi cel care s-a îngrijit îndeaproape de in¬ 
struirea lui Leon al Vl-lea. De altfel, din întreaga carte 
reiese că autorul este o persoană care se conduce după 
legea lui Dumnezeu şi care vrea ca şi împăratul Leon să 
facă acelaşi lucru. 

Rezultatul îndrumărilor patriarhului Fotie către 
Leon au fost deosebite. Conform „Enciclopediei creş¬ 
tine şi morale" (volumul al VUI-lea), editată la Atena în 
1966, Leon al Vl-lea a compus mai multe stihiri ori idio- 
mele din slujbele Bisericii Ortodoxe: „Stihirile celor un¬ 
sprezece Evanghelii", de la sfârşitul Utreniei; „Stihirile" 
slujbei Vecerniei din vinerea de dinaintea sărbătorii In¬ 
trării Mântuitorului Hristos în Ierusalim etc. împăratul 
Leon al Vl-lea a fost numit „cel înţelept" încă din timpul 
vieţii, fapt ce dovedeşte aprecierea deosebită ce i s-a dat 
încă de către contemporanii săi. 

„Sfaturile" lui Vasile I sunt inspirate din Sfânta 
Scriptură, din viaţa politică, socială sau culturală din an¬ 
tichitate ori din primele secole ale Evului Mediu. Aceste 
„Sfaturi" dau multe îndrumări despre cum trebuie să fie 
condus Imperiul Bizantin, precum şi orice activitate de 
conducere politică sau socială. 

Inspirat din cartea lui Vasile Macedoneanul, Sfântul 
Antim Ivireanul, mitropolit al Ungro-Vlahiei, deci al 

Ţării Româneşti (1708-1716), a scris o carte care, pe cât 
este de mică, pe atât este de importantă, în ceea ce pri¬ 
veşte conţinutul ei: „Sfaturi creştino-politice către prea 
credinciosul şi prea înălţatul domnitor şi voievod al 
toată Ungro-Vlahia, domnul Ioan Ştefan Cantacuzino". 

Pe prima pagină acestei cărţi, tipărită „în Prea Sfânta 
Mitropolie a Bucureştiului, în anul mântuirii 1715", este 
menţionat autorul „Prea Sfinţitul şi de Dumnezeu pă- 
zitul Mitropolit, domnul domnul Antim din Iviria". De 
tipărirea cărţii s-a ocupat ieromonahul Dionisie Fior. 
După titlul cărţii şi autor, se menţionează că această 
carte „acum s-a tipărit pentru întâia oară, împreună cu 
rugăciuni folositoare sufletului, pentru întreaga săptă¬ 
mână". 

„Sfaturile creştino-politice" reprezintă o scriere a 
Sfântului Antim, care a folosit Sfânta Scriptură şi diferiţi 
autori greci şi latini, ca sursă de inspiraţie, însă ideile 
sunt îmbrăcate într-o mantie nouă. Multe idei, precum şi 
frazeologia sunt proprii Sfântului Antim. Autorul a păs¬ 
trat şi exprimarea pură a limbii greceşti. Lucrarea a fost 
scrisă în versuri, însă am tradus-o în proză, aşa cum a 
făcut şi învăţatul Constantin Erbiceanu, în anul 1890. 

Este demn de remarcat faptul că Sfântul Antim a 
scris „Sfaturile creştino-politice" păstrând formele de 
exprimare ale limbii greceşti clasice. Pentru a arăta fap¬ 
tul că temelia vieţii ortodoxe este rugăciunea. Sfântul 
Antim a scris - în finalul cărţii sale - rugăciuni pentru 
fiecare zi, către Dumnezeu şi către Maica Domnului. Ru¬ 
găciunile către Dumnezeu sunt luate ori prelucrate din 

rugăciunile Vecerniei sau ale Utreniei, iar rugăciunile 
către Maica Domnului sunt alcătuite de însuşi Sfântul 
Antim Ivireanul. Mesajul Sfântului Antim este că politi¬ 
cienii trebuie să se roage totdeauna, pentru a avea aju¬ 
torul lui Dumnezeu în ceea ce întreprind. 

Cuvântările de sfătuire adresate împăraţilor consti¬ 
tuie un stil literar-oratoric întâlnit în antichitate şi în 
Evul Mediu. Acest stil literar a fost folosit, de asemenea, 
în Imperiul Bizantin şi în ţara noastră. Ambele cărţi 
aparţin genului parenetic, autorii apelând la o fericită 
îngemănare a ideilor sociale şi politice cu cele teologice, 
pentru a-şi exprima îndemnurile către cei doi conducă¬ 
tori de state. 

Ideea predominantă a ambelor cărţi este aceea că un 
conducător trebuie să guverneze urmând legile lui 
Dumnezeu şi respectând legile politice şi sociale, date 
de înaintaşii ori de contemporanii lor. 

Considerăm că ambele cărţi vor fi folositoare pentru 
toţi conducătorii de stat şi pentru toate persoanele cu 
funcţii de conducere, pe plan politic şi social, care do¬ 
resc să urmeze legea lui Dumnezeu, pentru a avea bune 
rezultate în ceea ce fac. De asemenea, aceste cărţi pot 
ajuta pe tinerii ce se pregătesc pentru viaţă, pe oamenii 
maturi, în activitatea de zi cu zi, în viaţa personală şi în 
cea socială. în acelaşi timp, credem că aceste scrieri vor 
fi îndrumătoare pentru toţi păstorii de suflete, în călău¬ 
zirea duhovnicească a credincioşilor. 


Preot drd. Daniel-Alexandru Bărîcă 






VASILE MACEDONEANUL, 
ÎMPĂRATUL BIZANŢULUI 1 

ÎNVĂŢĂTURILE CĂTRE FIUL SĂU, 
LEON ÎNŢELEPTUL, 

ÎMPĂRATUL BIZANŢULUI 

/ 

ÎN ŞAIZECI ŞI ŞASE 
CAPITOLE ÎNDRUMĂTOARE 2 
având acrostihul: 

Vasile, împărat al romanilor de la Hristos, lui Leon, 
prea iubitului său fiu şi împreună-împărat 

Capitolul I 

DESPRE EDUCAŢIE 

în viata omului învăţătura este un lucru foarte folo- 

/ / 

sitor şi important, nu doar pentru împăraţi, ci şi pentru 
oamenii simpli. Pentru cei care o dobândesc, este cea 

1. Vasile, în titlul ediţiei Bucureşti 1691, este numit „împărat 
al romanilor", iar în ediţia Atena 1848 (îngrijită de Theodoros 
Hoidan) el este numit „împărat al greco-romanilor". „BacnAeia 
Pcopaicuv" (Vasileia Romaion) = împărăţia Romană era denumirea 
oficială a Imperiului; acesta a fost numit „Bizantin" - în 1557 - de 
istoricul Hieronymus Wolf. „Po>pr|" (romi) înseamnă „putere". 

2. Vasile îşi intitulează cartea : „Şaizeci şi şase de capitole în¬ 
drumătoare către fiul său, Leon înţeleptul şi, de asemenea, îm¬ 
părat al romanilor". Autorul cărţii îşi arată dragostea către Leon şi 
vedem acest fapt încă din acrostihul de început, el dedicând scrie¬ 
rea „xco TTE7io0upevcu uito" („to pepothimeno io") = „preaiubitu¬ 
lui" sau „preadoritului meu fiu". 

mai folositoare sufletului şi trupului: pentru suflet - prin 
studiul cuvintelor dumnezeieşti, iar pentru trup - pen¬ 
tru deprinderea lucrurilor omeneşti. Despre această 
învăţătură, fiul meu cel iubit, vreau să te povăţuiesc eu, 
Vasile, tatăl tău şi împreună cu tine împărat, ca să o ai în¬ 
dreptar în conducerea împărăţiei tale. 

învăţătura împodobeşte împărăţia, iar pe împăraţi îi 
face vrednici de pomenire. După cum toate sunt în¬ 
tunecate şi nu se deosebesc atunci când soarele nu 
luminează pământul, astfel este şi în sufletul care nu este 
educat: toate sunt amestecate şi nu se pot îndrepta. 

Păstrează, deci, învăţătura şi vei dobândi o viaţă plină 
de virtuti; fiindcă numai virtutea este un lucru nemuri¬ 
tor şi mai presus de tot ceea ce poate dobândi omul 3 . 

Capitolul al II-lea 

DESPRE CREDINŢĂ 

Să îţi faci început şi temelie neclintită a întregii tale 
vieţi adevărata credinţă în Hristos. Să te închini Tatălui 
şi Fiului şi Sfântului Duh, Treimii Celei de o Fiinţă, 
nedespărţite şi neamestecate, Care este Unul şi singurul 
Dumnezeu. 


3. împăratul Vasile Macedoneanul se aseamănă cu Solomon, 
care a cerut înţelepciune de la Dumnezeu pentru a conduce. Astfel, 
Vasile îi recomandă fiului său, Leon, educaţia dublată de virtute, 
adică înţelepciunea lucrătoare întru virtute, pentru a conduce Im¬ 
periul Bizantin. 

Să crezi în întruparea, prin iconomie dumnezeiască, 

a lui Dumnezeu Cuvântul, prin care lumea s-a eliberat 

din robia stricăciunii, după cum te îndrumă învăţătura 

de credinţă a Bisericii Ortodoxe, care este mama ta. 

Această credinţă este desăvârşirea tuturor virtuţilor; 

aceasta este începutul tuturor bunătăţilor. Această 

credinţă să îţi fie comoară cinstită, pentru că ea te-a 

hrănit de când erai prunc. Eu, tatăl tău, te-am învăţat 

această credinţă. 

/ 

Ca urmare a ceea ce am spus, pictorii sunt datori să 
înfăţişeze caracterele oamenilor, iar fiii împăraţilor tre¬ 
buie să fie imagini însufleţite ale virtuţilor părinţilor lor. 

Capitolul al III-lea 

DESPRE CINSTIREA PREOŢILOR 

Să ai cugetarea dreaptă 4 , potrivit învăţăturilor cre¬ 
dinţei ortodoxe şi să cinsteşti mai ales pe mama ta. Bise¬ 
rica, ce te-a hrănit întru Duhul Sfânt şi, împreună cu 
mine, prin Hristos, întru Dumnezeu, ţi-a aşezat pe cap 
coroana 5 împărătească. De aceea, după cum trebuie să 
cinsteşti şi să respecţi pe părinţii tăi trupeşti, cu atât mai 


4. Vasile foloseşte expresia „cjojov exe xo cfjpovrjpa" (soon ehe 
to fronima), ce s-ar traduce mot-a-mot: „să ai cugetul curat spre a 
cunoaşte", revelator pentru dorinţa deschiderii sufletului fiului său 
către credinţa ortodoxă. 

5. Patriarhul Constantinopolului încorona pe împăratul Bi¬ 
zanţului ca pe unsul lui Dumnezeu. 

mult trebuie să preacinsteşti pe părinţii care te-au născut 
întru Duhul Sfânt. Fiindcă cei dintâi dăruiesc copiilor 
viaţa cea trecătoare , iar cei din urmă dăruiesc, prin cea 
de-a doua naştere 6 , viaţa veşnică. 

Aşadar, să cinsteşti Biserica, pentru ca să fii cinstit 
de Dumnezeu, iar pe preoţi să-i cinsteşti, fiindcă sunt 
părinţii duhovniceşti şi mijlocitorii noştri către Dumnezeu; 
pentru că cinstirea care se dă preoţilor ajunge la Dumnezeu. 
După cum legea cere ca, prin tine, împăratul, să fie cinstiţi 
demnitarii tăi de către ceilalţi oameni, tot aşa este sfântă 
înaintea lui Dumnezeu cinstirea dată preoţilor; şi, după 
cum cinstirea datorată acestora urcă la Dumnezeu, tot asfel 
şi necinstirea acestora îl mânie întru totul pe Dumnezeu. 

Capitolul al IV-lea 

DESPRE JUDECATĂ ŞI RĂSPLĂTIRE 

Oamenii cred că lumea este supusă stricăciunii, pen¬ 
tru că a fost creată, dar - după stricăciune - iarăşi se în¬ 
toarce întru nestricăciune; fiindcă nimic dintre cele 
create de Dumnezeu nu se întoarce întru nefiinţă, cu 
toate că avem căderea în păcat, iar această cădere 
împreună a osândit toată creaţia la stricăciune. 

Oamenii, recunoscând că lumea este supusă 
stricăciunii, mărturisesc învierea morţilor şi aşteaptă 

6. „Naşterea întru Duhul Sfânt" sau „întru Hristos" este Taina 
Sfântului Botez, săvârşită de preoţii Bisericii Ortodoxe. 

dreapta judecată 7 pentru toate faptele săvârşite în 
această viaţă; pentru că nicio faptă rea, săvârşită de oa¬ 
meni, nu poate scăpa de judecata lui Dumnezeu, după 
cum şi orice faptă bună nu rămâne fără răsplata cununii 
dreptăţii. 

De aceea, să nu socoteşti darurile de la Dumnezeu 
muritoare şi vremelnice, nici să crezi că pedepsele care 
se dau oamenilor răi se vor sfârşi vreodată; căci şi unele, 
şi altele vor rămâne şi în veşnicie şi amândouă nu vor 
avea sfârşit. 


Capitolul al V-lea 

DESPRE MILOSTENIE 

De multe ori, milostenia biruieşte însăşi legea morţii, 
după cum spune cunoscutul proverb. După cum se 
vede, viaţa este de vânzare şi se cumpără cu bani, atunci 
când Dumnezeu primeşte daruri pentru viaţa şi mân¬ 
tuirea noastră; fiindcă, dacă dăruieşti bogăţii trecătoare 
pe pământ, aduni bogăţii nepieritoare în cer şi, 
împreună cu acestea, iei şi bunătăţile acestui veac. 

Cu adevărat este nesfârşită bogăţia milosteniei: când 
se împrăştie, atunci se adună; când se dăruieşte, atunci 
se redobândeşte; nu numai că îi îmbogăţeşte în această 
viaţă pe cei milostivi, ci îi face fericiţi şi în viaţa viitoare. 


7. Judecata de apoi a lui Dumnezeu. 

Capitolul al Vl-lea 

DESPRE STĂRUINŢĂ ŞI VEGHERE 

Să îţi aminteşti totdeauna purtările părinţilor tăi şi, 
având exemplul acestora, să le urmezi cu stăruinţă în 
viaţa ta. Noi, părinţii tăi, nu săvârşim faptele noastre cu 
neatenţie sau cu lenevie, ci ne străduim să îţi fim exem¬ 
ple de virtuţi, îndrumându-ne în ceea ce facem nu de 
trândăvia cea vrednică de dispreţ, ci de stăruinţa cea 
vrednică de laudă. 

Să nu te foloseşti de diferitele împrejurări din viaţă 
în afara timpului cuvenit lor, ci să le împlineşti atunci 
când trebuie. Să deosebeşti lucrurile pe care vrei să le 
dobândeşti în această viaţă, ca un om muritor, îngri- 
jindu-te mai mult să le dobândeşti pe cele viitoare, ca 
om nemuritor. 

Capitolul al Vll-lea 

DESPRE PRIETENIA 
CU OAMENII ÎNZESTRAŢI 

Să vorbeşti necontenit cu doctorii sufletelor 8 , ca să ai 
sănătate sufletească. Să înveţi de la aceştia: ce fel de lu¬ 
cruri trebuie să doreşti să faci şi de care trebuie să te 
fereşti; cu ce fel de oameni poţi să fi) prieten şi de care 

8. Aceştia sunt preoţii Bisericii Ortodoxe. 

trebuie să te fereşti; cum trebuie să-ţi chiverniseşti viaţa, 
ca să nu pătimeşti adesea de diferite boli. 

Dacă vei merge pe calea pe care ţi-o arăt, vei putea 
ajunge cu adevărat la împlinirea virtuţilor. 

Capitolul al VlII-lea 

DESPRE VIRTUTE 

Toate desfătările trecătoare ale acestei vieţi nu îl 
pot împodobi pe un împărat, atât cât îl împodobeşte 
bogăţia virtuţilor. Pe de o parte, frumuseţea şi 
podoaba se veştejesc, fie din cauza bolilor, fie din 
cauza trecerii anilor, iar bogăţia este mama trândăviei 
şi a viciurilor. Pe de altă parte, puterea trupului 
împodobeşte cu biruinţe pe om, însă împiedică puteri¬ 
le sufletului. 

In acelaşi timp, dobândirea virtuţii, pentru cei care o 
obţin, este mai folositoare decât bogăţiile şi demnităţile 
omeneşti; iar acestea, care pentru alţii par a fi neputin¬ 
cioase, prin virtute şi cu ajutorul lui Dumnezeu devin 
puternice. 


Capitolul al IX-lea 
DESPRE DORINŢE (POFTE) 


Să nu te stăpânească dorinţa să ai un trup frumos, 
deoarece peste puţin timp va preţui cât o mână de 

pământ. Trupul, nu după mult timp, iarăşi se întoarce 
în pământ. Deci să nu te mândreşti nici cu frumuseţea 
trupului tău, nici să dispreţuieşti urâţenia altora; să nu 
doreşti cu dinadinsul podoaba frumuseţii, nici să-ţi în¬ 
torci faţa de la ceea ce este urât, ci să ai grijă de frumuseţea 
sufletului şi aceasta să o iubeşti duhovniceşte cu toată 
puterea ta. 

Să iubeşti frumuseţea sufletului, fiindcă numai aceea 
este dragostea adevărată şi nemuritoare, pe care nu o 
pierde imediat cel ce o are, ci se întăreşte şi se înmulţeşte 
după ce omul o dobândeşte. 

Capitolul al X-lea 
DESPRE VIRTUTE 

împărăţia ţi-a fost dată de Dumnezeu; să o păzeşti ca 
pe o comoară de mare preţ. Să nu te arăţi a fi apărător 
nevrednic al Celui ce te-a aşezat în această cinste, nici să 
săvârşeşti vreun lucru necinstit sau nevrednic. Pentru 
că ai fost ales, în dregătoria pe care o ai, ca să împărăţeşti 
peste ceilalţi oameni, însă tu trebuie să te străduieşti să 
fi deasupra tuturor şi prin virtute. 

Virtutea este mai importantă decât orice demnitate 
în stat. Dacă, prin demnitatea ta, stăpâneşti peste mulţi 
oameni, iar după virtute eşti mai mic decât alţii, atunci 
nu eşti cel mai bun împărat, ci vei fi condus de ceilalţi 
oameni care sunt mai virtuoşi. 

Aşadar, să nu fiiun stăpânitor neadevărat 9 , fiind con¬ 
dus de ceilalţi, ci să împărăţeşti cu adevărat. Acest lucru 
se va întâmpla când îi vei stăpâni pe ceilalţi oameni prin 
virtutea ta. 


Capitolul ai Xl-Iea 

DESPRE PURTAREA ÎNŢELEAPTĂ 

/ 

Dumnezeu îţi va dărui biruinţe asupra vrăjmaşilor 
atunci când tu îţi vei birui patimile; fiindcă numai atunci 
când vei învinge pe vrăjmaşii cei nevăzuţi 10 , vei putea 
să învingi şi pe duşmanii cei văzuţi. Aceasta se întâmplă 
pentru că Dumnezeul libertăţii nu voieşte vreodată ca 
să fie onorat cu victorii cel care nu are tăria să îşi învingă 
viciile, ci este biruit cu totul de acestea. Cel care se 
dovedeşte a fi, prin străduinţe personale, biruitor asupra 
patimilor sale, primeşte cu siguranţă - de la Dumnezeu 
- şi biruinţa împotriva vrăjmaşilor 11 . Cel ce face acestea 
va primi sigur şi bunătăţile viitoare 12 . 


9. Vasile spune „vo0og"= fals, îndepărtat de adevăr. 

10. Patimile sunt cei mai mari vrăjmaşi ai omului. 

11. Văzuţi. 

12. Darurile vieţii veşnice. 

Capitolul al Xll-lea 

DESPRE PRIETENII CREDINCIOŞI 

Să te bucuri dacă ai prieteni care te preţuiesc cu 
adevărat, mai mult decât pentru rudele care sunt lângă 
tine. Prietenia rudelor nu ţi-o câştigi niciodată pentru că 
eşti virtuos, ci o ai pentru că este firească şi nu se 
întâmplă din voia ta. Prietenia oamenilor de seamă, care 
îţi sunt apropiaţi, o dobândeşti datorită virtuţilor tale şi 
a unei bune păreri a lor despre tine. Prietenia rudelor 
este după legea firii, iar cea a celorlalţi oameni urmează 
legii lui Dumnezeu. 

In situaţiile grele, sunt mult mai folositoare ajutorul 
şi bunăvoinţa prietenilor decât a celor din aceeaşi fa¬ 
milie. Rudele, de multe ori, pentru câţiva bani, au u- 
neltit împotriva celorlalte rude; prietenii adevăraţi, însă, 
nu doar au neglijat lumea întreagă, dar însăşi viaţa lor 
şi-au pus-o în primejdie pentru prietenii lor. 

Capitolul al XlII-lea 

DESPRE BĂRBĂŢIE 13 ŞI ÎNŢELEPCIUNE 

Puterea trupească să o cinsteşti şi să o primeşti 
numai dacă este împodobită de înţelepciune; pe cât este 

13. „Avboîa" (andria) este puterea sufletească adevărată a băr¬ 
batului. 

de folositoare puterea însoţită de înţelepciune, pe atât 
de mult, fără înţelepciune, e posibil să îi răneşti pe prie¬ 
tenii tăi. 

Puterea îl caracterizează pe bărbatul înţelept, iar 
dacă puterea este lipsită de înţelepciune, îl transformă 
pe om în animal sălbatic. Să nu te înconjori cu oameni 
puternici şi neînţelepţi, ci cu cei care au putere bazată 
pe înţelepciune. Puterea fără înţelepciune se numeşte 
obrăznicie, iar puterea însoţită de înţelepciune se 
cheamă bărbăţie. 

Capitolul al XlV-lea 

DESPRE SMERENIE 14 

Dacă vrei ca Dumnezeu să fie milostiv cu tine, să fii 
şi tu milostiv cu supuşii tăi; deoarece, chiar dacă ai fost 
ales să le fii împărat, eşti rob împreună cu ei. Aceasta se 
întâmplă pentru că toţi oamenii am dobândit Un singur 
Stăpân 15 al tuturor şi avem un singur protopărinte al 
neamului nostru omenesc 16 , chiar dacă de multe ori noi, 
pământenii, ne luptăm unii cu alţii. 

Aşadar, tu, cel care eşti în funcţia cea mai înaltă din 
împărăţie, să-ţi aminteşti că eşti făcut din pământ. Să ştii 

14. Smerenia este „Ta7T£ivocţ)QOCTUvr|" (tapeinofrosini), ceea ce 
înseamnă „cuget smerit". 

15. Stăpânul tuturor este Dumnezeu, iar stăpânii oamenilor 
domnesc numai prin iconomia dumnezeiască. 

16. Adam este protopărintele neamului omenesc. 

bine că, oricât te-ai înălţa pe pământ, iarăşi te vei în¬ 
toarce în pământ şi, cugetând smerit că eşti făcut din 
pământ, niciodată nu te vei mândri înaintea vreunui om. 

Aminteşte-ţi de greşelile tale făcute înaintea lui 
Dumnezeu şi, astfel, vei ierta aproapelui greşelile faţă 
de tine. 


Capitolul al XV-lea 
DESPRE ÎNŢELEPCIUNE 

Cugetă la faptul că înţelepciunea este cea mai 
cinstită virtute de către toti oamenii, însă nu toti se 
străduiesc să o dobândească. Toţi o laudă, ca pe un lucru 
bun, însă nu toţi se ostenesc să o aibă. De aceea, foarte 
rar vei găsi pe cineva care a dobândit înţelepciune. 

Nu doar să ai grijă să locuiască înţelepciunea întru 
tine, ci să cinsteşti şi să te ruşinezi de cel care este 
înţelept; să fii împreună cu acela ziua şi noaptea, fiindcă 
numai acela îţi va fi foarte folositor sufleteşte. 

Acele fapte care, de multe ori, par a nu se înfăptui, 
din cauza diferitelor greutăţi, vei reuşi să le termini cu 
bine dacă vei fi înţelept şi vei avea şi ajutorul lui 
Dumnezeu. Trebuie ca fiecare om să fie el însuşi înţelept 
ori trebuie să urmeze celor înţelepţi. Intru aceştia. 
Dumnezeu Se odihneşte cu adevărat, aşa cum Se 
odihneşte pe tronul Său. 

Capitolul al XVI-lea 
DESPRE ADEVĂR ŞI MINCIUNĂ 

Modul tău de comportare să fie mai mai demn de 
încredere decât vorbele tale, pentru ca să fii respectat nu 
numai când spui ceva, ci şi atunci când nu vorbeşti. Nu 
doar tu trebuie să faci acestea, ci să nu îi accepţi pe aceia 
care doar spun anumite lucruri posibile, iar apoi nu le 
dovedesc prin faptele lor. Sunt mulţi aceia care sunt 
buni la vorbă, iar când trebuie să facă ceva sunt 
delăsători 17 . Aşadar, tu să nu fii la fel ca aceştia, nici să 
accepţi lângă tine pe unii ca aceştia, ci să primeşti şi să 
păstrezi aproape de tine pe aceia care nu doar îşi îm¬ 
podobesc purtările cu cuvinte frumoase, ci vorbele şi le 
împodobesc cu fapte adevărate. 

Acele fapte care sunt ruşinoase să le săvârşească 
cineva, să îţi fie ruşine să le şi spui, iar acele lucruri care 
sunt ruşinoase numai dacă le spui, pe acelea să nu te 
gândeşti să le faci. 


17. Aceasta este făţărnicia, adică neconcordanţa între vorbe şi 
fapte. 

Capitolul al XVII-lea 

DESPRE STUDIEREA 
ÎNVĂŢĂTURILOR DUMNEZEIEŞTI 18 

Fiul meu, după cum vlăstarele plantelor, când sunt 
udate cu apă, cresc şi fac roade, tot aşa şi cugetul tău, 
atunci când este adăpat cu studierea cuvintelor 
dumnezeieşti, cu siguranţă va creşte şi va avea drept 
roade virtuţile. Trupul este hrănit cu mâncărurile potri¬ 
vite, iar cuvintele duhovniceşti hrănesc sufletul. însă 
acestea se deosebesc foarte mult: hrana trupească dă 
plăcere şi dulceaţă gurii omului, măreşte vătămarea 
trupului şi se elimină prin stricăciune; hrana sufletească 
dăruieşte desfătare veşnică, este aducătoare de nestrică- 
ciune şi se transformă în nestricăciune. 

Să studiezi, aşadar, aceste învăţături folositoare, ca 
să te îndestulezi din roadele lor şi să conduci împărăţia 
aşa cum se cuvine. 

Capitolul al XVIII-lea 

DESPRE HOTĂRÂREA 
BINE CHIBZUITĂ 

Nimic nu este mai sigur decât hotărârea bine 
chibzuită, după cum nu este lucru mai rău decât fapta 


18. Sfânta Scriptură cuprinde învăţăturile dumnezeieşti. 

săvârşită fără cugetare. De aceea, pentru a săvârşi un 
lucru fără să greşeşti, să chibzuieşti înainte de a-1 face. 
După ce ai săvârşit ceva, nu se poate să mai chibzuieşti, 
însă - după ce ai chibzuit - poţi să te mai răzgândeşti. 
Aşadar, mai întâi să te gândeşti la finalitatea oricărei 
fapte şi, după aceea, să o săvârşeşti. 

Să te sfătuieşti mai ales cu cei care s-au dovedit buni 
administratori şi conducători în problemele lor personale, 
iar nu cu cei care şi-au administrat greşit lucrurile, din cauza 
nechibzuinţei. Cel care şi-a administrat greşit treburile 
personale, nu te va sfătui bine despre lucrurile altora. 

Să nu ai sfetnici pe cei fără experienţă, pentru lu¬ 
crurile pe care le vei face, nici pe oamenii care te 
linguşesc şi sunt mincinoşi; cei dintâi te vor sfătui ca 
nişte orbi, fără cunoştinţă de cauză, iar cei linguşitori te 
vor sfătui numai cu cele ce îţi plac, chiar dacă sunt lu¬ 
crurile cele mai rele. 

De aceea, în legătură cu conducerea imperiului, să 
te sfătuieşti cu cei care au o gândire sănătoasă şi o 
cunoaştere pe măsură a lucrurilor şi care obişnuiesc să te 
mustre pentru greşelile tale. Dintre toţi prietenii şi sfet¬ 
nicii tăi, numai aceştia sunt demni de încredere. 

Capitolul al XlX-lea 

DESPRE CURĂŢENIA SUFLETEASCĂ 

Păstrează-ţi neprihănit nu numai trupul, ci şi cugetul. 
După cum viaţa vicioasă desparte pe om de Dumnezeu, 

tot astfel viaţa curată şi creştinească îl face pe om să se 
apropie de Dumnezeu. Prin urmare, să strălucească lu¬ 
mina faptelor tale bune înaintea supuşilor tăi, ca să devii 
un bun exemplu al acestora. Dacă tu însuţi nu-ţi păstrezi 
curăţia sufletului, cum vei putea să apari înaintea 
supuşilor tăi, ca să-i mustri? Ceea ce văd cetăţenii im¬ 
periului tău că faci, aceleaşi lucruri vor şi ei să facă. Se 
ştie că, în general, supuşii îşi schimbă purtarea după 
ceea ce fac conducătorii lor . 

Aşadar, dacă alegi să trăieşti aşa cum nu trebuie, vei 
fi cauza degradării poporului tău; dacă vei trăi în curăţie 
şi te vei desăvârşi în toate celelalte virtuţi, vei fi izbăvitor 
al întregului tău popor, iar pentru aceasta vei lua o mare 
răsplătire. De aceea, nu numai tu singur să fii drept 
înaintea lui Dumnezeu, ci să te străduieşti ca să-i faci şi 
pe supuşii tăi drepţi înaintea lui Dumnezeu. 

Capitolul al XX-lea 

DESPRE CINSTIREA PĂRINŢILOR 

Deoarece coroana de la Dumnezeu ai primit-o prin 
mâinile mele, să înapoiezi şi tu lui Dumnezeu un dar pe 
măsura celui primit: cinsteşte pe Dumnezeu, pe Cel ce 
te-a cinstit, prin cinstea pe care o aduci mie, tatălui tău. 

Să mă cinsteşti nu aşa precum unii dintre supuşi, în¬ 
genunchind înaintea mea sau purtând panoplia ori să 
mă ovaţionezi, fiindcă acestea nu sunt potrivite 
demnităţii tale de împărat. Tu mă vei cinsti atunci când 

vei respecta virtutea, săvârşind toate cu înţelepciune; 
când îţi vei împodobi caracterul cu fapte bune; când vei 
studia diferitele ştiinţe, prin care se împodobeşte cuge¬ 
tul tinerilor. Prin acestea, te vei pregăti să fii un împărat 
vrednic al oamenilor şi tu însuţi vei fi un chip al 
împăratului cerurilor. Numai omul virtuos poate fi con¬ 
siderat cu adevărat chip al lui Dumnezeu 19 - Cel ce ţi-a 
dat această demnitate; după ce vei avea dragostea lui 
Dumnezeu, vei fi iubit şi cinstit, aşa cum se cuvine, de 
către poporul tău, ca un binefăcător obştesc şi al tău 

însuti. 

/ 

Capitolul al XXI-lea 

DESPRE DREPTATE 

Pentru ca să îţi păstrezi împărăţia nevătămată, tre¬ 
buie ca să nu încerci să faci fapte pentru care pe alţii îi 
pedepseşti. Este primejdios ca supuşii să judece faptele 
stăpânitorilor lor. Dacă îmi vei urma sfatul, vei reuşi 
două lucruri importante: te vei păstra neatins de orice 
acuzare şi vei fi exemplu de urmat de către supuşii tăi, 
atunci când - cu vorba, cu fapta sau în tăcere - vei face 
lucrul tău, fiind însotit de toate virtuţile. Iar dacă vei 
spune ceva şi vei face altceva, te va mustra conştiinţa ta. 

19. Omul este creat „după chipul şi asemănarea Iui Dumnezeu" 
(Facere 2,26) şi nu trebuie să rămână Ia „chip", ci să se străduiască, 
prin virtute, să ajungă la „asemănarea"cu Dumnezeu. 

Dacă vei avea faptele în conformitate cu ceea ce 
spui, pe oamenii care îţi judecă faptele îi vei avea mar¬ 
tori de netăgăduit şi următori întru totul ai desăvârşirii 
tale. 


Capitolul al XXII-lea 
DESPRE BINEFACERE 

Să nu te amăgească nici unul dintre cei care îţi cer 
favoruri sau dregătorii şi, după ce îi vei cerceta în 
legătură cu intenţiile lor, să faci bine celor vrednici. Să te 
porţi cu bunăvoinţă cu toţi oamenii sau, mai degrabă, să 
nu te laşi influenţat de nimeni. Harul este o comoară 
nesfârşită pentru oamenii importanţi 20 , care nu se 
degradează, ci, prin vrednicie, se înmulţeşte mai mult şi 
devine folositor şi altora. 

Omul care face bine celor răi este ca şi cum îşi pune 
un şarpe drept engolpion 21 la gâtul său, având grijă de el 
mult timp; acel şarpe, nu după mult timp, îl va omorî 
pe binefăcătorul său, printr-o muşcătură veninoasă şi 
aducătoare de moarte. După cum sunt câinii străini care 
latră la cei care îi hrănesc, la fel sunt şi oamenii răi care 
nedreptăţesc pe binefăcătorii lor, purtându-se cu ei ca şi 
cum aceia le-ar fi duşmani. 


20. Oamenii înţelepţi sunt luminaţi de harul dumnezeiesc. 

21. Engolpionul este o iconiţă, lucrată din metale preţioase şi 
smalţ, susţinută de un lanţ, pe care arhiereii o poartă pe piept. 

Dacă vei face bine oamenilor buni, nu vei fi singur 
niciodată; atunci vei avea sufletul tău înmulţit, vei 
alcătui un singur suflet din mulţi prieteni ai tăi şi vei 
avea, în jurul tău, mai mulţi ochi care vor veghea pentru 
tine. 


Capitolul al XXIII-lea 
DESPRE PRIETENI 

Să îţi faci prieteni şi slujitori apropiaţi pe acei oameni 
care au fost oneşti cu alţi prieteni sau cu stăpânitorii di¬ 
naintea ta; aceştia nu vor pregeta ca acele lucruri, pe care 
le-au făcut mai înainte pentru acei oameni, să le facă şi 
pentru tine. 

Omul care a fost virtuos şi corect cu prietenii mai 
vechi, va fi cinstit şi credincios şi cu tine; cel care a fost 
nefolositor şi leneş cu prietenii şi stăpânii de mai înainte, 
se va dovedi că nici pentru tine nu va fi vreodată vred¬ 
nic şi binevoitor. 

Capitolul al XXIV-lea 

DESPRE DISPREŢUIREA BANILOR 

Cugetarea înaltă şi liberă a unui împărat este 
dovedită nu atât de importanţa rangului său, cât de 
dispreţuirea banilor de către împărat; prin aceasta se 
vădeşte mărinimia sufletului acestuia. Desconsiderarea 

banilor nu înseamnă că împăratul în zadar îşi adună 
banii în vistieria sa, ci are înţelesul că el trebuie să îi 
cheltuiască din belşug pentru toate lucrurile necesare. 
Desigur, trebuie ca împăratul, mai mult decât cheltu¬ 
ielile pentru cele necesare, să fie binefăcător pentru pri¬ 
etenii săi şi să se apere de duşmani; amândouă lucrurile 
acestea sunt posibile prin cheltuirea banilor în aceste 
scopuri. 

Dacă doreşti să fii cu adevărat mare întru toate - mai 
cu seamă în înţelepciune - să dispreţuieşti banii. Să con¬ 
sideri că toate câte ai nu sunt ale tale, ci ale slujitorilor 22 
tăi şi, mai ales, ale săracilor şi ale străinilor. 

Să fii, aşadar, un binefăcător în cele obşteşti şi, astfel, 
vei fi cu adevărat mare şi vestit pentru înţelepciunea ta. 


Capitolul al XXV-lea 
DESPRE PATIMA BEŢIEI 

Să te fereşti de dezmăţurile care se întâmplă la beţii, 
fiindcă beţia este nu doar o simplă faptă împotriva 
înţelepciunii, ci un mare duşman al ei. Atunci când 
mintea este stăpânită de băutură, acel om păţeşte acelaşi 
lucru care se întâmplă cu vizitiii cei neînvăţaţi, care nu 

22. Vasile foloseşte termenul „ouvSooXoov " („syndoulon"), 
care înseamnă „împreună-robi", desemnând faptul că slujitorii îm¬ 
preună cu împăratul sunt împreună-supuşi împăratului ceresc, 
adică lui Dumnezeu. 

pot nici carul să-l conducă şi nici ei înşişi nu ştiu unde 
merg; aceia merg ba într-un loc, ba în altul, neştiind 
unde îşi duc caii şi fiind de tot râsul trecătorilor care îi 
văd. 

Atunci când mintea suferă de o asemenea patimă, 
va avea mult de suferit şi sufletul. 

Capitolul al XXVI-lea 

DESPRE CUM SĂ ÎŢI FACI PRIETENI 

Este foarte uşor să îţi faci prieteni, dacă vei spune 
anumite lucruri bune despre aceştia, în lipsa lor, unor 
oameni care, după aceeea, vor spune acelora cuvintele 
tale. Un lucru este sigur: lauda este începutul unei pri¬ 
etenii, iar defăimarea este începutul duşmăniei. 

Despre prietenii pe care deja îi ai, dacă vrei să îi faci 
prieteni mai apropiaţi, să spui cuvinte de laudă la adresa 
lor, chiar şi atunci când nu sunt de faţă; lăudând pe prietenii 
care nu sunt de faţă, vei reuşi să lauzi şi pe cei prezenţi. 

Să încerci dacă prietenii tăi îţi sunt cu adevărat pri¬ 
eteni şi când ai nevoie sau ţi se întâmplă necazuri, 
fiindcă poţi să ai prieteni şi pe cei cu o situaţie materială 
foarte bună. 

Să socoteşti prieteni adevăraţi nu pe aceia care îţi 
devin prieteni pentru a avea de câştigat ceva de la tine, 
ci pe aceia care sunt prieteni prin virtutea dragostei pe 
care ţi-o poartă. Dacă prietenia nu provine din virtute, 
odată cu trecerea timpului nu va mai fi o prietenie 

adevărată, ci se va transforma într-o relaţie lipsită de 
căldură sufletească, aşa cum sunt relaţiile comerciale. 

Capitolul al XXVII-lea 
DESPRE BOGĂŢIE ŞI LĂCOMIE 

Să nu pregeţi niciun efort pentru a face bine 
împărăţiei tale. îţi vei conduce poporul foarte bine dacă 
te vei strădui să sporeşti avuţia obştească. Aceasta să o 
faci pe calea dreaptă, nu pe căi nedrepte ori cu preţul 
lacrimilor oamenilor. Atunci când banii sunt strânşi prin 
mijloace corecte, vor fi folositori celui ce îi adună, iar 
împărăţia va fi mai puternică; dacă aceasta se va face prin 
nedreptăţi şi cu lacrimile supuşilor, vor dispare nu numai 
aceştia, ci şi banii care au fost strânşi după dreptate, fiindcă 
Dumnezeu, Care este Dătătorul dreptăţii, te va pedepsi. 
Prin focul judecăţii nu va dispărea doar iarba uscată 23 , ci 
şi bogăţia care se adună prin răutate şi nedreptate. 

Capitolul al XXVIII-lea 
DESPRE ÎNDELUNGA-RĂBDARE 

Să nu cauţi motive de ceartă cu supuşii tăi, nici să 
dojeneşti pentru orice lucru pe cei apropiaţi ţie, căci 
acestea sunt fapte insuportabile. 


23. Oamenii păcătoşi sunt ca iarba uscată. 

Să nu îţi placă râsul fără oprire, fiindcă este un semn 
al lipsei de ecucaţie. Să fii îndelung-răbdător cu cei ce îţi 
greşesc şi iubitor de oameni atunci când pedepseşti pe 
cineva. 

Să ai totdeauna o comportare cumpătată. Vorbirea 
ta să fie blândă, iar purtarea ta faţă de ceilalţi să fie 
blândă şi să discuţi cu ei toate cele necesare. Toate aceste 
fapte te vor face să fii iubit de către poporul tău şi astfel 
nu le vei mai fi doar împărat, ci te vor numi, mai 
degrabă, tatăl lor. 

Capitolul al XXIX-lea 
DESPRE ADEVĂR ŞI MINCIUNĂ 

Totdeauna să spui adevărul despre orice lucru şi 
acesta să îţi fie îndrumător, iar pe cei care iubesc 
adevărul să îi faci oamenii tăi de încredere. în felul 
acesta, vei arăta că eşti sigur de toate lucrurile pe care le 
faci şi le gândeşti şi, de aceea, vei păstra, cu siguranţă, 
prietenia supuşilor tăi faţă de tine. 

Dacă oamenii vor bănui că, de obicei, spui min¬ 
ciuni, chiar dacă te-ai învrednicit să fii împărat, şi ei vor 
observa că săvârşeşti lucruri nevrednice pentru demni¬ 
tatea ta şi îi înşeli cu purtarea ta, atunci tot poporul tău 
va fi tulburat de aceste fapte. 

După cum persoana care iubeşte adevărul este 
bine-plăcută tuturor oamenilor, tot astfel omul minci¬ 
nos şi înşelător este duşmănit de către toţi. 

Capitolul al XXX-lea 
DESPRE PRINCIPIILE DE VIAŢĂ 

Este medic foarte bun cel care recomandă bolna¬ 
vilor terapiile potrivite, iar cel mai bun împărat este 
acela care pune demnitari pe persoanele care îndepăr¬ 
tează nedreptăţile făcute poporului său. 

După cum un îngrijitor al cailor cunoaşte bine ca¬ 
lităţile fiecărui cal pe care îl îngrijeşte, după cum un 
vânător ştie bine care sunt câinii care urmăresc cel mai 
bine prada, după cum un general cunoaşte posibilităţile 
fiecărui soldat din subordinea lui, pentru ca, în timpul 
luptelor, să îl pună pe fiecare în locul potrivit, tot aşa se 
întâmplă cu un bun împărat. Un bun împărat trebuie să 
cunoască - cu rigurozitatea unui om de ştiinţă - 
moravurile, modurile de comportare, virtuţile şi părerile 
pe care le are fiecare dintre demnitarii pe care îi are în 
subordine, pentru a-1 aşeza pe fiecare în acea demnitate 
de stat care i se potriveşte cel mai bine. 

Pe cei care încearcă să facă rău imperiului, împă¬ 
ratul să-i surghiunească, îndepărtându-i ca pe o boală 
contagioasă 24 . împăratul trebuie să aibă încredere în cei 
care îi sunt credincioşi şi virtuoşi şi numai pe aceştia să 
îi pună în funcţii politice de răspundere. 

24. Vasile foloseşte termenul „Aoipoc;" (limos), ce se poate tra¬ 
duce şi prin „ciumă", termen revelator pentru revoltarea împăra¬ 
tului Vasile faţă de cei care îşi trădează, într-un fel sau altul, ţara. 

Capitolul al XXXI-lea 
DESPRE VOINŢĂ ŞI CUGETARE 

Un bărbat este caracterizat de ceilalţi oameni demn de 
laudă şi înţelept, atunci când este acelaşi în vorbe şi în 
fapte; tot astfel, dacă este împotriva acelui om - prin vorbe 
şi fapte - o persoană care îi este apropiată, acest lucru este 
necuviincios, de condamnat şi departe de gândul curat. 

Aşadar, acele lucruri pe care voieşti să le faci sau să 
le spui, să nu le înfăţişezi dacă mai înainte nu le-ai cuge¬ 
tat şi niciodată să nu te arăţi oamenilor că te lupţi cu tine 
însuţi; căci rădăcină a acestei patimi este lipsa de 
chibzuinţă. Dacă vei tăia din vreme acea rădăcină a 
răului şi vei chibzui ceea ce săvârşeşti, nu te vei lupta 
vreodată cu tine însuţi 25 . 

Capitolul al XXXII-lea 
DESPRE LEGEA CEA BUNĂ 

Să dai poporului tău, ca pe o lege nescrisă, exemplul 
purtării tale bune, iar oamenii îşi vor aminti totdeauna 
de perioada în care tu ai împărăţit. Aceasta se va întâm¬ 
pla dacă tu vei respecta legile bune ale împăraţilor de 


25. Tulburarea interioară este dată de neîncrederea omului în 
Dumnezeu; adevărata credinţă în Dumnezeu întăreşte voinţa omu¬ 
lui şi îl determină pe acesta să facă numai binele. 

dinaintea ta şi nu le vei încălca în viaţa politică. în cazul 
în care vei obliga pe supuşii tăi să respecte aceste legi, 
înseamnă că şi pe tine însuţi te obligi să le respecţi. 

în cazul în care tu nu vei urma în viaţa politică legile 
predecesorilor tăi împăraţi, nici legile date de tine nu 
vor fi respectate de către împăraţii care vor fi după tine. 
în acest caz, legile vor fi înlăturate de viitorii împăraţi, 
iar viaţa oamenilor va fi stăpânită de tulburări şi con¬ 
fuzie, din cauza cărora popoare întregi au alunecat către 
autodistrugere. 


Capitolul al XXXIII-lea 
DESPRE BĂRBAŢII VICLENI 26 

r 

Să-i exilezi pe acei oameni care fac rău împărăţiei tale 
şi niciodată să nu ai încredere în aceştia ori să-i pui în 
vreo funcţie de conducere a imperiului, ca să nu creadă 
ceilalţi că eşti la fel ca cei răi şi, în acest fel, să te faci părtaş 
nedreptăţilor acelora. Atunci când acei oameni săvârşesc 
rele, ceilalţi te vor acuza că şi tu ai făcut acele fapte ori 
vor spune că eşti complice la acele fapte rele şi că vei da 
socoteală înaintea lui Dumnezeu pentru ele. 

în cazul în care vei aşeza în funcţii importante pe oa¬ 
menii vicleni, poporul te va judeca aspru, iar faptele 

26. Bărbaţii vicleni sunt puşi în paralel cu cei virtuoşi, pentru 
a ieşi mai mult în evidenţă josnicia celor dintâi. 

acelor vicleni vor fi atribuite de toţi acelora care i-au pro¬ 
movat. 

Aşadar, să ai grijă să pui în funcţii de conducere pe 
bărbaţii virtuoşi, ca numele lor bun să devină o laudă 
pentru tine; faptele lor bune vor fi atribuite şi ţie de către 
poporul tău. Lauda mulţimii oamenilor este mai bună 
decât mulţimea banilor. 

Capitolul al XXXIV-lea 
DESPRE MILOSTENIE 

Să nu ai patima iubirii banilor, ci să ai grija lor numai 
pentru a-ţi procura cele necesare, ori ca să poţi ajuta pe 
cei cu nevoi, ori să răsplăteşti pe cei care se jertfesc pen¬ 
tru binele poporului. în caz contrar, grija banilor nu îţi 
va fi folositoare, ci, mai degrabă, îţi va aduce necazuri. 
Bogăţia nu poate convieţui cu virtutea, ci mai mult cu 
păcatul; bogăţia nu poate sluji virtuţii. 

Cei care sunt înzestraţi cu virtutea milosteniei vor 
avea mult de câştigat, sufleteşte şi trupeşte. Milostenia 
este folositoare sufletului - atunci când bogăţia se dă 
celor săraci - şi este folositoare trupului - atunci când 
ajutăm material pe prieteni. Amândouă aceste binefa¬ 
ceri sunt folositoare, chiar dacă ele au denumiri 
diferite 27 . 


27. Banii care se dau săracilor sunt milostenie şi nu se primesc 
înapoi, iar prietenii se ajută în numele prieteniei. 

Capitolul al XXXV-lea 

DESPRE DRAGOSTEA PRIETENILOR 

După cum s-a spus că riiciun lucru nu este mai pu¬ 
ternic decât dragostea, tot astfel nu există răsplată 
omenească mai puternică decât un prieten adevărat 28 . 
Să îţi păstrezi prietenii adevăraţi totdeauna, pentru ca şi 
aceştia să aibă, faţă de tine, o dragoste statornică şi 
neîndoielnică. 

Să nu fii vreodată nerecunoscător, fiindcă este 
bunăcuviinţă să fii recunoscător celor care ţi-au făcut 
bine. Nerecunoscătorul este duşmanul propriei sale per¬ 
soane. Recunoştinţa, către cel ce ne-a ajutat, se va 
înmulţi pentru noi, iar binefacerea - pe care nu o în¬ 
toarcem binefăcătorului nostru - va face să dispară ceea 
ce am primit. 

Dacă vei fi recunoscător, vei avea mulţi oameni care 
vor fi aproape de tine, iar aceştia îţi vor răsplăti binele pe 
care l-ai făcut. Iar dacă vei fi nerecunoscător, nu vei avea 
vreun prieten vreodată, alături de care să trăieşti fericit, 
chiar dacă toţi oamenii se vor preface că îţi sunt prieteni. 


28. A doua parte a acestei fraze este un verset din înţelepciunea 
lui Iisus Sirah 6,15. 

Capitolul al XXXVI-lea 
DESPRE VORBIRE ŞI TĂCERE 

Să cercetezi cu luare aminte şi dreaptă judecată 
modul de comportare al fiecărui om: să primeşti sfa¬ 
turile oamenilor buni şi să stai departe de cei răi şi 
mincinoşi. Atunci când cercetezi pe cineva, să cugeti 
mai înainte de a vorbi, ca nu cumva gura să o ia 
înaintea gândirii, zicând lucruri urâte sau neînte¬ 
meiate. 

Când vei fi înaintea sfetnicilor, să nu vorbeşti ime¬ 
diat, ci, mai înainte, să gândeşti cele ce vei spune, iar 
apoi să vorbeşti; se poate, mai înainte de a vorbi, să-ţi 
vină un gând mai bun decât cel dintâi. în cazul în care 
vei vorbi fără să cugeti, nu vei mai putea să-ţi retragi cu¬ 
vintele şi să-ţi spui o altă părere, dacă vrei ca cele ce ai 
zis să nu fie luate în batjocură. 

Trebuie să vorbeşti despre ceea ce este necesar, des¬ 
pre ceea ce cunoşti foarte bine ori despre ceea ce este de 
actualitate. în toate celelalte cazuri, tăcerea va fi mult 
mai folositoare decât vorbirea. 

Capitolul al XXXVII-lea 
DESPRE MILOSTENIE 

Să faci milostenie, din belşug, săracilor care îţi cer 
ajutorul, ca să ai asupra ta mila de la împăratul tu- 

turor 29 . Dreapta credinţă 30 este dovedită în special prin 
milostenia către cei săraci. Să fii sigur că este pierdută 
acea zi în care nu ai făcut bine cuiva şi, în aceeaşi zi, nici 
tu nu vei fi ajutat de Dumnezeu. Dobândeşte, aşadar, 
obiceiul să faci milostenie, ca şi tu să dobândeşti mila lui 
Dumnezeu 31 . 

Apleacă-ţi urechea la cei ce te roagă să-i ajuţi, 
milostivindu-te cu blândeţe. Milostiveşte-te de văduva 
care este înlăcrimată şi nu alunga orfanii care plâng. 
După cum noi vom face, tot astfel ni se va face, iar dacă 
vom auzi pe ceilalţi, vom fi auziţi şi noi. După cum noi 
vedem pe ceilalţi, tot aşa vom fi văzuţi. 

Aşadar, după cum vrei ca Dumnezeu să îţi asculte 
rugăciunea, tot aşa să asculţi şi tu pe cei ce te roagă să-i 
ajuţi. Cu măsura cu care vei măsura, cu aceea ţi se va 
măsura 32 . 


29. Dumnezeu se milostiveşte de omul care este milostiv cu 
ceilalţi semeni. 

30. Ortodoxia este dreapta credinţă, ce se manifestă prin fap¬ 
tele bune. 

31. In Prochimenul de la slujba Vecerniei de marţi seara, noi 
ne rugăm - împreună cu Psalmistul David - lui Dumnezeu: 
„Mila Ta, Doamne, mă va urma în toate zilele vieţii mele" 
(Psalmul 22, 7). 

32. Matei 7, 2. 

Capitolul al XXXVIII-lea 

DESPRE FAPTUL CĂ TOATE LUCRURILE 
SUNT TRECĂTOARE 

Să ştii, fiul meu, că viaţa aceasta a omului este întru 
totul schimbătoare şi nesigură; câteodată răsplăteşte 
faptele şi, precum o roată a dreptăţii care se învârte, 
aduce sus pe cele de jos, iar pe cele de jos le aduce sus. 
De aceea, nu te bucura prea mult când eşti fericit, iar în 
necazuri să nu fii deznădăjduit, ci, în amândouă 
cazurile, să fii sigur şi neschimbat întru tine însuţi, 
stăruind în bine, iar toate celelalte lucruri să le laşi în 
grija lui Dumnezeu. 

Atunci când eşti fericit, să nu te amăgeşti că ai scăpat 
necazuri, iar când vei fi în împrejurări potrivnice să nu-ţi 
pierzi nădejdea că vei fi şi fericit. Deznădejdea dovedeş¬ 
te lipsa nobleţei sufleteşti şi nu este demnă de calitatea 
ta de împărat, fiindcă omul nu cunoaşte ceea ce se va în¬ 
tâmpla în viitor. 

Oamenii să nu vadă vreodată că tu eşti supărat ori că 

râzi sfidător fată de ceilalţi. 

/ / 

Dacă vei urma aceste sfaturi ale mele, vei da dovadă 
de înţelepciune şi te vei feri de patimile care provin din 
cele două 33 , iar oamenii care îţi vor judeca faptele nu vor 
avea niciun motiv să te condamne. 


33. Stări sufleteteşti menţionate anterior. 

Capitolul al XXXIX-lea 

DESPRE SERIOZITATEA 
ÎN CEEA CE FACEM 

Străduieşte-te ca tu însuţi să supraveghezi totul şi să 
nu treci cu vederea nimic. Prin aceasta, te vei face cunos¬ 
cut înaintea celorlalţi oameni, chiar dacă tu eşti împărat 
şi nu ai pe cineva pe pământ care să te oblige să faci 
acestea. 

Cu toate că eşti împărat al tuturor oamenilor de pe 
pământ, ai mai mare decât tine pe împăratul cerurilor. 
După cum El Se îngrijeşte de toţi, fiind Dumnezeu, tot 
astfel se impune ca şi tu să nu neglijezi vreun lucru, 
fiindcă eşti împărat sub puterea lui Dumnezeu, 
împăratul a toate. 

Când cele săvârşite de tine ori de alţii sub condu¬ 
cerea ta sunt făcute cu atentie, atunci acestea le vor fi 
foarte folositoare; în opoziţie, toate lucrurile pe care tu le 
faci cu nepăsare se vor nimici şi vor aduce poporului tău 
mari neajunsuri. Este binecunoscut faptul că şi lucrul cel 
mai neînsemnat nu este lipsit întru totul de importanţă; 
acest fapt cu atât mai mult este valabil pentru tine, care 
eşti împărat. 

Capitolul al XL-lea 
DESPRE PAZĂ 

Trupul împăratului este cel mai bine păzit de garda 
personală, prin bunăvoinţa supuşilor, cu voia lui Dumnezeu 
şi, de asemenea, este păzit de binefacerile lui către tot 
poporul şi de faptul că niciun supus nu suferă tiranie. 

Aşa cum trebuie să îţi aperi împărăţia de duşmani, 
tot aşa trebuie să îţi păstrezi sufletul neatins de patimi. 
Acestea amândouă sunt cunoscute ca fiind vrăjmaşi ce 
atacă şi, de la ele, ne aşteaptă mari primejdii. Dacă ata¬ 
curile vrăjmaşilor văzuţi cauzează moartea trupului, 
care este vremelnică 34 , năvălirea patimilor asupra sufle¬ 
tului aduc pedeapsa şi moartea după moarte 35 . 

Capitolul al XLI-lea 

DESPRE ÎMPĂRĂŢIA CERURILOR 

/ 

Mulţi împăraţi au stat în acest palat împărătesc, însă 
puţini au locuit în împărăţia cerurilor. Iubitul meu fiu 36 . 


34. Moartea trupului nu desparte pe om de Dumnezeu, ci 
desparte doar sufletul de trup. 

35. Adevărata moarte, pentru om, este „moartea după moarte", 
adică osândirea sufletului - după moartea trupească şi după jude¬ 
cata lui Dumnezeu - la chinurile veşnice. 

36. Vasile se adresează totdeauna pe un ton călduros lui Leon, 
pentru a-1 determina să-i accepte sfaturile. 

pentru acest fapt, străduieşte-te nu numai să conduci 
împărăţia ta printr-o comportare bună şi virtuoasă 37 , ci 
şi să te străduieşti, în viaţa ta, să moşteneşti - prin fapte 
bune şi virtuţi - împărăţia cerurilor. 

Astăzi împărăţia este a ta, mâine se poate să fie a 
altui împărat, iar poimâine celui de-al treilea împărat şi 
aşa mai departe, asfel încât împărăţia nu este vreodată a 
cuiva. Chiar dacă cetăţenii plătesc biruri pentru mulţi 
împăraţi, vor avea vreodată un împărat adevărat? Pen¬ 
tru aceasta, atunci când nu vom mai fi în această dem¬ 
nitate, să ne grăbim să fim răsplătiţi, pentru virtuţilor 
noastre, în împărăţia de dincolo 38 . Numai acea împărăţie 
are viaţa veşnică şi adevărata moştenire, în timp ce toate 
celelalte sunt trecătoare. 

Capitolul al XLII-lea 

DESPRE AMINTIREA 
PREZENŢEI LUI DUMNEZEU 

în cazul în care tu te vei călăuzi după legea 
conştiinţei tale 39 , cele pe care tu nu doreşti să ţi se în¬ 
tâmple, să nu porunceşti nici altora să le facă; doar în 
felul acesta, niciodată nu vei suporta vreo acuzare din 
partea oamenilor că ai păcătuit. 

37. „KaXoKayaOia" („kalokagathia") este caracteristica omu¬ 
lui model, din Grecia antică, de a fi „bun şi virtuos". 

38. Cei drepţi vor moşteni împărăţia lui Dumnezeu. 

39. Dumnezeu este Cel care călăuzeşte conştiinţa omului. 

Dacă te vei gândi totdeauna că Dumnezeu vede 
toate faptele tale şi te va judeca - aşa cum este în realita¬ 
te - nu vei păcătui niciodată, nici în faţa oamenilor şi nici 
în ascuns. în cazul în care vei vrea să înşeli pe alţii - 
chiar dacă aceasta o vei face în secret - vei greşi şi vei fi 
umilit înaintea conştiinţei tale şi a lui Dumnezeu, 
deoarece El cunoaşte adâncurile sufletelor noastre. 
Faptele făcute cu trupul 40 sunt văzute de oameni, iar cele 
din adâncul sufletului omenesc le vede numai ochiul 
fără de păcat al lui Dumnezeu. Aşa cum soarele 
străluceşte în zilele frumoasem, neputând rămâne as¬ 
cuns vederii omului niciun lucru, tot aşa când avem 
conştiinţa că Dumnezeu vede tot ceea ce facem nu vom 
greşi niciodată. 


Capitolul al XLIII-lea 
DESPRE MITUIRE 

Să dăruieşti oamenilor demnităţi fără a lua ceva în 
schimb şi să nu dai dregătoriile pe bani 41 . Cel care 
cumpără dregătoria cu bani, mai degrabă îi cumpără pe 
supuşii săi, deoarece - îndrăznind să dobândească dem- 


40. Adică greşelile cu fapta şi cu vorba, deosebite de cele făcute 
cu gândul. 

41. Este cam acelaşi lucru, dar aceasta este exprimarea lui 
Vasile Macedoneanul. Se obişnuia de multe ori în scrierile clasice 
greceşti din antichitate sau din Evul Mediu să se întărească, în acest 
mod, ideea expusă . 

nitatea cu bani - va fi totdeauna interesat să fie mituit 
de ceilalţi oameni. 

r 

Cercetează cu multă atenţie pe aceia pe care îi vei 
pune în dregătorii şi întreabă şi pe ceilalţi oameni ce 
părere au despre ei. Dacă vrei să îndepărtezi mituirea 
din imperiul tău, să pui în dregătorii pe cei care merită 
aceste demnităţi, fără să-ti dea bani. 

/ f 

Cel care îţi va plăti pentru a fi pus într-o funcţie, va 
fi interesat să câştige de pe urma dregătoriei sale, recu- 
perându-şi banii daţi cu cei pe care îi va lua ulterior de 
la oameni, săvârşind astfel fapte ilegale. 

Cel care îşi va lua dregătoria fără bani, nu va cădea 
în marele păcat 42 de a lua mită. 

Persoana care îşi va lua funcţia prin mituire va fi 
învăţată ca, totdeauna, să facă ceva numai dacă va primi 
daruri; acela, având drept îndrumător mituirea, nu 
numai că va cere daruri pentru orice face, dar şi pe cei 
din subordinea lui îi va obliga să săvârşească aceasta. 

Capitolul al XLIV-lea 
DESPRE NEDREPTATE 

Nu păcătuieşte atât cel ce nedreptăţeşte pe altcineva, 
pe cât păcătuieşte cel care permite să se facă nedrep¬ 
tatea. Atunci când va veni la tine un nedreptăţit, să nu 

42. Mituirea este asemănată, ca gravitate, cu păcatul uciderii, 
Vasile chiar numind-o „ucidere" („eyKÂripa" - englima). 

treci cu vederea necazul aceluia, pentru a nu lăsa cale 
liberă celor ce vor să facă nedreptăţi. Cel care a fost 
nedreptăţit îşi ancorează nădejdea numai în tine şi - 
nădăjduind că tu îi vei face dreptate pentru nedreptatea 
ce i s-a făcut - prin tine se apără de cel care a fost perse¬ 
cutat. Mai întâi de toate, eşti obligat să faci dreptate celui 
care vine la tine pentru aceasta; trebuie să anulezi ne¬ 
dreptatea 43 . Dacă vei lăsa în continuare pe cel nedreptă¬ 
ţit în starea în care este, îl vei înjosi. O dată ce vei lăsa pe 
acesta să se apere singur, tu neavând grijă să se facă 
dreptate, de unde va mai avea sărmanul acela vreo 
nădejde de a se salva? De la cine îşi va găsi dreptatea, în 
afară de Dumnezeu, Care va cere şi pentru tine 
pedepsele 44 pentru atitudinea ta de neglijenţă pentru 
faptele amintite? 

Aşadar, să ajuţi pe cel nedreptăţit, făcându-i drep¬ 
tate, iar pe cel ce nedreptăţeşte să îl pedepseşti. Trebuie 
să faci aceasta ca să nu creadă poporul tău că - trecând 
cu vederea aceste fapte - şi tu eşti la fel cu cei care 
nedreptăţesc pe oamenii drepţi şi, astfel, să fii respon¬ 
sabil de păcatele altora. 


43. Prin hotărârile luate. 

44. Este expresia folosită de autor - în loc să spună „te va 
pedepsi" - pentru a înţelege că numai Dumnezeu este adevăratul 
Judecător şi Dătător al dreptăţii; oamenii vor fi pedepsiţi de 
Dumnezeu dacă nu vor judeca faptele celorlalţi după dreptate, aşa 
cum este mai ales în cazul conducătorilor popoarelor. 

Capitolul al XLV-lea 
DESPRE MOARTE ŞI NEMURIRE 

Trupul îţi este muritor, iar sufletul rămâne nemuri¬ 
tor. Gândeşte-te că ai mădularele muritoare ale trupu¬ 
lui, iar cele ale sufletului sunt nemuritoare; să-ţi 
împodobeşti în lumea aceasta trecătoare trupul muritor, 
însă mai mult împodobeşte-ţi sufletul nemuritor cu co¬ 
moara veşnică. 

Cu toate că te-ai înălţat pe tronul împărătesc 45 , nu 
după multă vreme însă vei coborî de pe el. Chiar dacă tu 
vei avea ambiţia să fii împărat al întregului pământ, să 
ştii că după moarte nu vei moşteni mai mult de trei coţi 
de pământ. Pentru acest motiv, să te îngrijeşti de 
împărăţia lumească 46 , gândindu-te că eşti muritor; să te 
preocupe mai mult să-ţi zideşti împărăţia veşnică prin 
virtuţi, în care şi tu vei fi nemuritor. Te-ai învrednicit şi 
ai primit stăpânirea acestei împărăţii pământeşti pentru 
ca, prin mijlocirea acesteia, să îţi câştigi împărăţia cea 
veşnică. 


45. „înălţarea pe tronul împărătesc" nu arată doar întroni- 
zarea împăratului, ci şi primirea responsabilităţilor imperiale. 

46. Vasile denumeşte împărăţia lumească „muritoare" 
(„0vr|Tr|" - thniti), arătând că este cu adevărat trecătoare. 

Capitolul al XLVI-Iea 

DESPRE STĂPÂNITORI 47 

Părerea bună pe care o ai despre tine, să o ai şi des¬ 
pre supuşii tăi; aplicând acest principiu de viaţă, vei fi 
iubit de către toţi cetăţenii imperiului. împăraţii care 
stăpânesc cu bunăvoinţă, au cea mai mare grijă de 
supuşii lor: pe cei buni îi onorează cu demnităţi şi cu alte 
binefaceri, iar pe cei nevrednici nu îi nedreptăţesc. Cu 
siguranţă vei progresa în activităţile tale dacă vei avea 
încredere şi vei pune în funcţii de conducere pe cei care 
merită. în felul acesta, vei reuşi ca cetăţenii să nu se 
răzvrătească împotriva dregătorilor, iar demnitarii să 
nu-i prigonească pe supuşi. 

Trebuie, aşadar, să cercetezi şi să afli amănunte des¬ 
pre fiecare om care vine la tine şi să ai grijă cum te vei 
purta cu demnitarii şi cu poporul, ca să nu se ajungă să 
stăpânească cerbii pe lei, ci leii 48 să-i cârmuiască pe 
cerbi. 


47. Sau, mai degrabă, „despre buna stăpânire". 

48. Leul era simbolul puterii împăratului şi în Imperiul Bizan¬ 
tin, chiar dacă emblema de pe steag era vulturul bicefal, simbol al 
întinderii Imperiului Bizantin spre răsărit şi spre apus. 

Capitolul al XLVll-lea 
DESPRE PACE 

Vei fi fericit şi eliberat de orice fel de grijă, dacă te 
vei strădui să-i împaci pe cei care se războiesc şi dacă 
vei alunga din împărăţia ta orice fel de duşmănie şi orice 
dezbinare; dacă vei porunci ca toţi cetăţenii să trăiască în 
linişte şi pace; dacă vei îndepărta pe cei care sunt 
duşmănoşi şi îţi vei apropia pe cei care sunt iubitori de 
pace. 

Tu eşti fiul meu trupesc, iar eu sunt împărat 
pământesc, însă, dacă te vei supune sfaturilor mele, vei 
deveni şi fiu al împăratului ceresc, învrednicindu-te 
duhovniceşte de înrudirea dumnezeiască şi te vei face 
ucenic al Mântuitorului Hristos, Cel ce este blând şi 
Dătător al păcii. Mântuitorul Hristos însuşi spune: 
„Fericiţi făcătorii de pace, fiindcă aceia fiii lui Dumnezeu 
se vor chema" 49 . 

Capitolul al XLVIII-lea 
DESPRE LAUDĂ 

Dintre toţi cei care sunt împrejurul tău, să lauzi pe 
aceia care îţi judecă greşelile, iar nu pe aceia care laudă 
toate faptele pe care tu le săvârşeşti. în legătură cu 


49. Matei 5, 9. 

aceştia, eu însumi am constatat că sunt mai binevoitori 
şi mai înţelepţi decât ceilalţi. Adevărul este totdeauna 
de preferat, iar nu minciuna. 

Să ai încredere în cei care sunt înţelepţi, pentru că 
vei primi cele mai bune sfaturi de la ei despre lucrurile 
pe care tu nu le cunoşti. Dacă vei face aceasta, în acelaşi 
timp să ai grijă să nu le dai importanţă celor care cu 
mare artă te linguşesc, ci să asculţi sfaturile celor care 
totdeauna, cu bunăvoinţă, vor să îţi slujească. Pe 
linguşitori să-i îndepărtezi, fiindcă de la ei vei avea 
numai necazuri; dacă îi vei păstra pe cei care sunt folosi¬ 
tori, vei reuşi în ceea ce ţi-ai propus. 

Capitolul al XLIX-lea 

DESPRE ATENTI A 50 ÎN CEEA CE FACEM 

r 

Să-ţi împodobeşti frumuseţea tinereţilor nu cu exer¬ 
ciţiile fizice, ci cu purtările virtuoase. în acelaşi timp, să 
ai grijă ca renumele tău să nu dispară împreună cu 
moartea ta. Chiar dacă prin trupul tău eşti muritor, prin 
sufletul tău eşti însă nemuritor. încearcă să dobândeşti 
renume nemuritor prin buna amintire de către oameni a 
numelui tău. Vei câştiga o bună reputaţie dacă vei urma 
înaintaşilor tăi care au avut un bun renume, adică dacă 
tu vei avea grijă să urmezi binele. Să te străduieşti, 


50. Oamenii trebuie să acorde cea mai mare atenţie dobândirii 
virtuţilor. 

aşadar, să cugeţi numai la lucrurile bune, iar cele ce 
obişnuieşti să spui, acele lucruri să te îngrijeşti să le şi 
săvârşeşti. 


Capitolul al L-lea 
DESPRE SIMPATIE 51 

După cum nu există vreun trup care să nu fie însoţit 
de umbra lui, tot astfel nu există om care să nu urmeze 
păcatului. Firea noastră omenească alunecă foarte uşor 
în păcate. Pentru aceasta, să fii binevoitor către cei care 
păcătuiesc, iar cu cel drept să te porţi ca un iubitor de 
oameni. 

Cu toate că tu eşti judecător al celor care îţi greşesc, 
însă şi tu ai Judecător al faptelor tale pe Dumnezeu. De 
aceea, dacă în fiecare zi vei judeca şi vei ierta greşelile 
oamenilor, vei avea şi tu nădejdea că Dumnezeu îţi va 
ierta greşelile. Atunci când tu însuţi vei lua hotărârea, 
la judecăţile pe carele vei face, să ierţi greşelile celor care 
au păcătuit, se vor ierta şi greşelile tale. Ceea ce vei face 
celor care sunt împreună-robi 52 cu tine, aceleaşi lucruri 

51. „Simpatie" provine din „ov\inaddo" („simpatho"), care în¬ 
seamnă „sunt împreună-pătimitor cu aproapele meu" (particip 
sufleteşte la necazul aproapelui meu). 

52. Toţi suntem „împreună-robi" (cruvbooAoi - syndouli) 
înaintea lui Dumnezeu, Care este Stăpânul nostru şi Iubitorul de 
oameni. Această denumire o întâlnim şi în Parabola datornicului 
nemilostiv (Matei 18, 23-35). 

le vei primi de la Stăpânul tuturor. Cu judecata cu care 
vei judeca, cu aceea vei fi judecat 53 . 

Capitolul al Ll-lea 

DESPRE ÎNGĂDUINŢĂ 

/ 

Să îţi apleci urechea celui ce te roagă pentru un 
anume lucru şi să îi răspunzi într-un mod paşnic. Cu 
toate că nu poate ajunge uşor la tine cineva din dinastia 
cea de jos 54 , apropie-te tu de ei, gândindu-te la puterea 
cerească. 

Să mângâi pe cei în suferinţă dacă nu poţi prin 
daruri, atunci cel puţin cu vorba. Eu ştiu că o vorbă bună 
este mult mai de preţ decât multe daruri şi poate să 
mângâie pe cineva mai mult decât pot face mii de 
daruri. Nu pot banii să ajute atât de mult unui suflet 55 în¬ 
tristat, pe cât poate să-l ajute cuvântul îngăduitor al 
împăratului. în felul acesta, vei deveni cu siguranţă iubit 
de către poporul tău şi vei câştiga bunăvoinţa tuturor, 
fără a cheltui bani. în cele din urmă, mai degrabă te vor 
proclama 56 „tată", în loc să te numească „stăpâne". 


53. Matei 7, 2. 

54. „Dinastia cea de jos" era clasa socială cea mai joasă. 

55. Sufletul este cea mai importantă parte a persoanei umane. 
Prin „suflet", Vasile desemnează omul ca persoană, aşa cum au 
susţinut şi teologi din lumea antică şi din Evul Mediu. 

56. „Te vor proclama" determină faptul că „ţi se vor adresa cu 
apelativul". 

Capitolul al Lll-lea 
DESPRE 

RĂSPLĂTIREA BINEFACERILOR 57 

Să ştii că, deoarece te-ai învrednicit să ai mai multe 
daruri de la Dumnezeu, Dătătorul bunătăţilor, cu atât 
mai mult eşti dator să îi înapoiezi binefacerile primite. 
Dumnezeu primeşte recunoştinţa oamenilor pentru 
binefacerile primite nu ca pe o datorie obligatorie, ci ca 
pe o dăruire înapoi, de către oameni, a darurilor primi¬ 
te de la Dumnezeu, pentru ca El să le dăruiască oame¬ 
nilor, din belşug, alte binefaceri. Aşadar, să înapoiezi lui 
Dumnezeu, Binefăcătorului şi Dătătorului bunătăţilor, 
darurile cele bune primite, iar stăpânirea pe care ai luat-o 
de la El să o foloseşti pentru a face şi tu bine aproapelui 
tău. 

Să-i consideri bogaţi mai degrabă pe aceia spre care 
tu te-ai milostivit şi care sunt mai îndepărtaţi de tine, 
datorită rangului tău 58 . 

Tu nu ai luat darurile 59 ca să le păstrezi, ci le-ai 
primit pentru ca să fii un iconom 60 . Dacă pe acestea le 

57. Binefacerile primite de la Dumnezeu, Care este „Vistierul 
bunătăţilor" şi „Dătătorul de viaţă", aşa cum I ne adresăm în ru¬ 
găciunea „împărate ceresc". 

58. Cu alte cuvinte, un împărat ortodox sau un conducător tre¬ 
buie să fie apropiat mai ales de cei din clasa de jos a societăţii. 

59. De la Dumnezeu. 

60. Iconomul era administratorul averii stăpânului său. îm- 

vei administra bine, vei primi răsplată de la Cel ce ţi-a 
dat acestea şi, în loc de împărăţia pământească, o vei 
primi pe cea fără de moarte. 

Capitolul al LlII-lea 

DESPRE FRUMUSEŢEA TRUPULUI 

Frumuseţea trupului îl face vrednic pe cel care o are, 
să stea înaintea împăratului 61 ; frumuseţea sufletului îl 
face pe om bine-plăcut înaintea împăratului ceresc. 
Frumuseţea trupului are, drept urmare, desfătarea cea 
trecătoare a funcţiilor militare, pe când, pentru frumuse¬ 
ţea sufletească, omul va afla apropierea veşnică de 
Dumnezeu-împăratul. 

Dacă tu, ca împărat, nu ai pe cineva mai mare decât 
tine 62 - căruia tu să îi placi cu frumuseţea trupului tău 63 - 
ai însă pe Dumnezeu mai mare ca tine; El nu cere 
frumuseţea trupului, ci nobleţea sufletului. 

Aşadar, străduieşte-te să fii bineplăcut lui Dumnezeu 
pentru totdeauna şi să păstrezi chipul Lui 64 curat şi fără 


păratul este pus de către Dumnezeu pentru a fi şi un bun iconom, 
adică pentru a da oamenilor atât cât are nevoie fiecare. 

61. Cei ce stăteau înaintea împăratului erau soldaţii din garda 
imperială, care trebuia să fie prezentabili. 

62. Pe pământ. 

63. Vasile nu face nicio aluzie la ceva imoral, ci se referă, indi¬ 
rect, la soldaţii care, pentru frumuseţea trupească, erau aleşi pentru 
garda imperială. 

64. Omul este creat de Dumnezeu „după chipul şi asemăna- 

de prihană întru tine, prin înţelepciune şi prin cură¬ 
ţenie 65 . 

/ 


Capitolul al LIV-lea 

DESPRE VINDECARE 

Efortul medicului este zadarnic, dacă terapia pe care 
o dă nu va vindeca trupul bolnavului. De asemenea, este 
nefolositor cuvântul acelui filosof care nu poate să vin¬ 
dece patimile sufletului 66 . După cum este necesar ca 
medicii să filosofeze despre trup 67 , tot astfel şi filosofii 
trebuie să vindece sufletele oamenilor. 

Să consideri că sunt medici adevăraţi aceia care, prin 
arta 68 lor, vindecă bolile din trupurile oamenilor. Să-i 
preţuieşti, ca pe adevăraţi filosofi, pe aceia pe care bol¬ 
navii sufleteşte îi ascultă întru totul, şi care prin cuvin¬ 
tele lor alungă de la oameni patimile sufletelor . 


rea" Lui (Facere 1,26). Omul trebuie să se străduiască, în tot timpul 
vieţii sale, să transforme „chipul" întru „asemănarea"cu Dumnezeu, 
prin credinţă şi fapte bune. 

65. Curăţenie morală. 

66. Vasile vorbeşte despre „patimile sufletului", adică de 
păcatele făcute cu mintea, pentru a le diferenţia de patimile trupu¬ 
lui, adică păcatele trupeşti. 

67. „A filosofa despre trup" - în cazul de faţă - înseamnă a 
analiza, în amănunţime, bolile trupeşti şi a da terapia necesară pen¬ 
tru vindecarea acestora. 

68. Medicina este considerată astăzi o ştiinţă; în vremea aceea, 
ea era considerată ştiinţă şi artă. 

Capitolul al LV-lea 
DESPRE CALOMNIATORI 

Să nu îi asculţi pe cei care vorbesc lucruri fără rost; 
să nu primeşti la tine pe calomniatori şi să nu ai în¬ 
credere în oamenii mincinoşi. De multe ori, cei care spun 
lucruri fără rost - prin bănuieli spuse de ei despre alţi 
oameni şi care s-au dovedit neîntemeiate - au distrus 
oameni buni; calomniatorii, pentru că sunt răi şi 
răzbunători, vor face în aşa fel încât să fii tu responsabil 
de vărsarea sângelui nevinovat; mincinoşii vor face să 
fii bănuit că te bucuri de lucrurile rele făcute de ei. Dacă 
vei vrea să fii prieten cu aceştia şi vei avea încredere în 
ei, este de la sine înţeles că şi tu te vei purta 69 la fel ca ei. 

Capitolul al LVI-lea 
DESPRE CITIREA CĂRŢILOR 

Să ai grijă să citeşti faptele istorice din vechime; în 
acelea vei găsi, fără să oboseşti, acele fapte pe care alţii 
le-au adunat cu mare trudă 70 . Din acelea vei învăţa: 

t 

virtuţile bărbaţilor de seamă şi faptele rele ale celor 
nevrednici; diferitele transformări ale vieţii 71 ; schimbările 


69. Ulterior. 

70. Istoricii sunt sunt cei care „adună" faptele oamenilor. 

71. Ale vieţii personale a oamenilor şi ale vieţii sociale. 

lucrurilor; nestatornicia acestei lumi; nesiguranţa şi 
posibilitatea stăpânitorilor de a cădea uşor din rangurile 
lor. Vorbind pe scurt, vei învăţa cum au fost plătite faptele 
celor răi şi cum au fost răsplătiţi bărbaţii de seamă. 

Să ocoleşti faptele celor răi, pentru că să nu ai parte 
de judecata 72 făcută lor; să urmezi faptele oamenilor 
însemnaţi, pentru a te învrednici şi tu de răsplătirile 73 
primite de ei. 


Capitolul al LVII-lea 
DESPRE BINEFACERI 

Vreau să îţi dau un sfat înţelept, care s-ar putea să 
fie neobişnuit dacă vine din partea unor sfetnici, însă 
care este demn de urmat, fiindcă este din dragostea 
tatălui tău şi a împăratului. Fiul meu, mai degrabă să ai 
în preajma ta pe aceia care îţi cer favoruri, decât pe aceia 
care îţi aduc daruri. Astfel, îi vei îndatora pe cei dintâi să 
se roage la Dumnezeu ca să îţi dea darurile Sale şi, în 
acelaşi timp, tu însuţi îl vei face pe Dumnezeu dator ca 
să te răsplătească din darurile Sale. Vei fi îndatorat tot¬ 
deauna şi vei fi nevoit să-i cinsteşti ca pe nişte binefăcători 
pe aceia care îţi aduc daruri, fiindcă ţi-au făcut şi ei 
bine 74 . 


72. După ce aceştia au fost judecaţi pe pământ de oameni, vor 
fi judecaţi de Dumnezeu şi condamnaţi la chinuri. 

73. Dumnezeu răsplăteşte faptele bune ale oamenilor. 

74. Vasile îşi repetă ideea, sub altă formă, pentru a o întări. 



ÎNVĂŢĂTURILE CĂTRE FIUL SĂU, LEON 65 

/ ' _ 


Pentru tot ceea ce am spus mai sus, să faci bine tu¬ 
turor oamenilor şi să nu doreşti a primi binefaceri de 
la vreo persoană, ci numai de la Dumnezeu. Acest 
lucru este întru totul potrivit unui împărat liber şi 
adevărat. 

Celor care îţi cer anumite lucruri, să le dai şi să îi 
iubeşti ca un părinte, iar pe cei care îţi aduc daruri să îi 
primeşti mai puţin în preajma ta. 

Scopul celor care îţi aduc daruri este să ia înapoi cele 
date; însă totdeauna interesul celor care îti cer ceva este 
să îţi întoarcă darul. Dacă aceştia 75 sunt bogaţi, îţi vor 
dărui ceea ce este posibil omeneşte; dacă sunt săraci, tu 
vei fi răsplătit însutit de însuşi Dumnezeu. 

Capitolul al LVIII-lea 

DESPRE NOBLEŢE 

/ 

Cel care nu are nobleţe sufletească va desconsidera 
întru totul şi nobleţea trupească. Tu însuţi, împreună cu 
nobleţea împărătească a trupului, să te străduieşti să 
dobândeşti şi cea mai înaltă nobleţe sufletească. 
Nobleţea trupească se moşteneşte din fire, fără 
cheltuială, pe când nobleţea sufletească se dobândeşte, 
de bună voie, prin străduinţă. Pentru aceasta, să cinsteşti 
şi să-i primeşti nu pe cei care sunt nobili după trup, ci pe 
cei care sunt înzestraţi sufleteşte. 


75. Care primesc binefacerile tale. 

Omul nu trebuie să aibă doar o nobleţe trupească, 
precum animalele care nu vorbesc. Buna purtare a calu¬ 
lui, când merge, este să fie mândru şi stabil; cea a 
câinelui este să latre şi să fie ager la vânătoare; acest 
lucru e valabil şi pentru celelalte animale, fiecare având 
însuşirile lui. 

Nobleţea omului este dată de toate virtuţile cu care 
şi-a împodobit sufletul. Podoabele trupului sunt 
frumuseţea, puterea şi sănătatea, iar podoabele sufletu¬ 
lui sunt cuvântul 76 , buna comportare şi desăvârşirea 
prin virtuţi. 


Capitolul al LlX-lea 
DESPRE RĂBDARE 

Fiul meu, să nu te mânii vreodată pe Dumnezeu, 
fiindcă oamenii cu suflete mici fac aceasta de multe ori, 
ci să primeşti cu mulţumire orice ţi se va întâmpla; să 
urmezi fără reţinere toate câte voieşte Dumnezeu să se 
întâmple cu tine: dacă vrea Dumnezeu să te bucuri, 
bucură-te; dacă vrea să fii fericit, fii fericit; dacă vrea să 
fii nefericit, fii nefericit. Să I te supui întru toate, să-I fii 
bineplăcut întru toate. 

Să ai grijă ca tu însuţi să te îndepărtezi de păcate şi 
să nu încuviinţezi niciodată păcatele. Păcatul nu este de 
la Dumnezeu, ci el se săvârşeşte din lipsă de atenţie. 


76. Vorbirea înţeleaptă. 

Să nu te mândreşti atunci când eşti fericit, nici să te 
laşi copleşit de necaz când eşti nefericit. Dacă tu vei 
rămâne îndelung-răbdător şi recunoscător 77 în toate 
situaţiile grele, atunci cu siguranţă vei lua răsplata pen¬ 
tru răbdarea ta. în cazul în care tu te vei împotrivi 
iconomiei lui Dumnezeu - chinuindu-ţi propria persoană 
şi opunându-te proniei dumnezeieşti - nu vei avea 
niciun folos pentru tine, ci, mai degrabă, vei pierde şi 
răsplata pe care ai fi luat-o pentru răbdare. 

Capitolul al LX-lea 

DESPRE EDUCAŢIE 

Un fapt cu adevărat împărătesc este acela ca 
împăratul să nu se gândească doar la lucrurile per¬ 
sonale, ci mai întâi să supravegheze ceea ce fac supuşii 
săi. 

Nu este de ajuns ca împăratul să se poarte bine cu 
cetăţenii imperiului, ci el trebuie să facă din copiii lui 
imaginea propriei sale virtuţi. Dacă el îi educă prin pro¬ 
pria virtute pe copiii săi, face un lucru folositor întregii 
împărăţii; în cazul în care îi va lăsa vicleni şi needucaţi, 
împăratul nedreptăţeşte întreaga împărăţie. 

Pentru toate cele de mai sus, fiul meu, supune-te sfa¬ 
turilor tatălui tău; în felul acesta, vei beneficia tu însuţi 
de pe urma lor, împărăţia ta va progresa şi oamenii vor 


77. Lui Dumnezeu. 

păstra o amintire bună numelui meu, fiindcă te-am edu¬ 
cat cum se cuvine. 

Capitolul al LXI-lea 
DESPRE VORBIREA VICLEANĂ 

Toate lucrurile să le asculţi şi să afli toate de la toţi 
oamenii. însă pe unele să le accepţi, iar pe altele să le 
respingi. Să primeşti acele lucruri care îţi sunt folositoare 
şi te onorează şi care pe supuşii tăi nu îi afectează în 
vreun fel. Să respingi acele fapte care sunt vătămătoare 
supuşilor, iar ţie nu sunt folositoare. 

Vorba vicleană, chiar dacă are un om care o susţine 
cu tărie, devine cauza multor rele pentru ea şi pentru cei 
ce o urmează. Vocea care este respectată, atunci când 
spune adevărul, aduce mult folos celui care vorbeşte şi 
celor ce o ascultă. 

Să voieşti 78 , aşadar, să nu te bucuri de tovărăşia oa¬ 
menilor răi, ci înconjoară-te de oamenii cei buni. 

Să fii un făcător de pace pentru cetăţenii tăi, ca să nu 
se împotrivească unii altora. Dumnezeu se îndepărtează 
de oamenii care se luptă ori nu se înţeleg între ei. Unde 
domnesc pacea, dragostea şi buna înţelegere, acolo 
Dumnezeu este binevoitor cu făcătorii de pace şi 


78. Tonul împăratului Vasile devine autoritar, fiindcă îi spu¬ 
ne fiului său: „0cAe" (Thele = Să voieşti), deci acela trebuie neapă¬ 
rat să-i urmeze sfatul. 

aproape de ei. Făcătorii de pace dobândesc de la Dum¬ 
nezeu înfierea 79 . 


Capitolul al LXII-lea 

DESPRE COMPORTAMENTUL BUN 

Coroană a ta, ca împărat, să hotărăşti să-ţi fie 
conştiinţa curată; cu aceasta să fii şi tu însuţi împodobit, 
în locul miilor de podoabe care sunt pe pământ. Bogăţia 
este un lucru necredincios şi alunecos, mărirea va trece, 
rangul tău de împărat se va pierde, iar plăcerile se 
risipesc. Comportamentul cel bun cu oamenii va rămâne 
peste veacuri, iar amintirea bunului tău nume, ce va fi 
ferit de otrava 80 (uitării, n.n.), te va face nemuritor. Vir¬ 
tutea ta va fi exemplu pentru succesorii tăi şi îi va face, 
pe toţi aceşti urmaşi, să te laude şi să-ţi urmeze faptele 81 . 


79. „Fericiţi făcătorii de pace, fiindcă aceia fiii lui Dumnezeu se 
vor chema" (Matei 5, 9). 

80. Este surprinzător termenul „aAe^icţxÎQpaKOv" (alexifar- 
makon), care înseamnă „protejat, ferit de otravă". Autorul consi¬ 
deră că un împărat este nevrednic atunci când oamenii nu îşi vor 
aminti de acesta. Faptele cele bune îl vor face nemuritor înaintea lui 
Dumnezeu şi a oamenilor. 

81. „IloAiTEia" (politeia) înseamnă „comportamentul" sau 
„faptele tale din societate", în cazul de faţă. Mai înseamnă, în alte 
cazuri, „societate". Conducătorul unui stat trebuie să dea exemplul 
cel bun cetăţenilor. 

Capitolul al LXIII-lea 

DESPRE STĂPÂNIREA PATIMILOR 

Fiul meu, să ştii că oamenii te vor socoti împărat 
adevărat atunci când nu doar vei domni peste supuşii tăi, 
ci atunci când vei îţi vei stăpâni toate patimile. Coroana 
pe care o porţi reprezintă semnul văzut că tu eşti împărat, 
dar trebuie să fie şi semn al judecăţii tale drepte. Veşmântul 
de porfiră 82 te va împodobi cu adevărat dacă din acesta va 
înflori înţelepciunea. încălţămintea cea roşie 83 te va onora 
atunci când cu ea vei călca flacăra mândriei. 

Coroana, veşmântul de purpură şi încălţămintea 
roşie sunt lucruri caracteristice ale împărăţiei tale 
pământeşti 84 . Judecata dreaptă, înţelepciunea şi smere¬ 
nia ta te vor izbăvi de pedeapsa în focul veşnic şi te vor 
înălţa în împărăţia cea veşnică. 

Capitolul al LXIV-lea 

DESPRE CUVÂNTAREA DESĂVÂRŞITĂ 

Totdeauna să te străduieşti să-ţi cultivi vorbirea 
desăvârşită înaintea oamenilor. Prin aceasta, împărăţia 


82. Veşmântul de purpură era îmbrăcămintea oficială a împă¬ 
raţilor romani şi bizantini, începând din 383 după Hristos. 

83. Pe care o porţi. 

84. Vasile caracterizează împărăţia „npocncaiori" (proskeri) = 
trecătoare. Tot ce e pământesc este şi trecător. 

pământească închipuie organizarea şi armonia cereas¬ 
că. Cuvântul este deasupra tuturor lucrurilor omeneşti 
şi, dacă îl înlăturăm, vor dispare toate celelalte. De 
aceea, cuvântarea ta să nu o faci pe jumătate, ci să fie 
întru totul desăvârşită. După cum nu se poate 
încredinţa conducerea navei unui căpitan care nu îşi 
face datoria aşa cum se cuvine, tot astfel nu poate fi 
cineva împărat dacă nu are experienţa vorbirii înaintea 
oamenilor. 

Leul este regele celorlalte animale datorită puterii 
sale, iar vulturul este regele tuturor păsărilor pentru că 
zboară la foarte mare înălţime şi este plin de vigoare. 
Omul devine împărat şi stăpâneşte peste ceilalţi oameni 
datorită puterii cuvântului său. 

Capitolul al LXV-lea 

DESPRE FAPTUL CĂ NU TREBUIE 
SĂ TE MÂNDREŞTI 

Să nu te mândreşti vreodată cu victoriile împotriva 
duşmanilor tăi şi nici atunci când ei sunt în situaţii grele; 
să nu te bucuri pentru decăderea vrăjmaşilor tăi sau în 
cazul în care va muri vreunul dintre ei. Soarta este 
aceeaşi pentru toţi oamenii, iar viitorul neştiut* 5 . 

85. Vasile foloseşte cuvântul „aogarov" (aoraton) = nevăzut, 
pentru a preciza că nu putem şti nimic despre viitor. Pentru el, ne¬ 
cunoaşterea este egală cu lipsa vederii. 

Priveşte 86 la predecesorii tăi şi, astfel, vei cunoaşte 
faptele care se vor întâmpla după tine. Viaţa ştie să 
răsplătească multe fapte, iar suferinţele înaintaşilor 
devin o lecţie din care au multe de învăţat contempo¬ 
ranii tăi. 

Nu te mândri prea mult cu izbânzile tale, ca să nu 
cazi şi să devii cel mai mic 87 . Victoriile, pe care le vei 
obţine, să nu le socoteşti numai ale tale şi, în felul acesta, 
nu ţi se va întâmpla ceva rău vreodată. 

Pe de altă parte, să lăcrimezi din cauza necazurilor 
celorlaltor oameni şi să suferi împreună cu cei suferinzi, 
fiindcă şi tu însuţi eşti om. 

Sărbătoririle victoriilor tale să le închini, în semn de 
mulţumire, numai lui Dumnezeu. Supărându-te când 
vei fi bucuros - prin faptul de a nu te bucura exagerat 88 - 
şi bucurându-te în supărări 89 , nu îţi vei pierde calitatea 
de a fi om. 


86. „Privirea către înaintaşi" este urmarea faptelor bune ale 
acestora. 

87. Sunt corespondentele vorbelor Mântuitorului Hristos: „Cel 
ce se înalţă, pe sine se va smeri, iar cel ce se smereşte pe sine se va 
înălţa" (Luca 14,11). 

88. De victoriile obţinute. 

89. In sensul de a trece peste supărări. 

Capitolul al LXVI-lea 

DESPRE NECESITATEA 
CITIRII CĂRŢILOR 

Pentru a-ţi împodobi cugetul cu toate cele necesare, 
să te îngrijeşti 90 să citeşti părerile înţelepţilor din trecut, 
unde vei găsi multe lucruri folositoare. înainte de toate, 
să citeşti operele lui Solomon 91 şi ale lui Isokrate 92 ; dacă 
doreşti, să citeşti şi scrierea lui Iisus Sirah 93 . Să studiezi 
judecăţile şi învăţăturile acelora, pentru ca din ele să 
alegi virtuţi politice şi împărăteşti. 

Mai înainte de toate celelalte, să cercetezi cuvintele 
mântuitoare ale Scripturii, care este de Dumnezeu insuflată. 
Atât de mult este necesar să citeşti aceste cuvinte dum¬ 
nezeieşti, încât trebuie să ajungi să respiri odată cu ele. 

Atunci când vei avea o cugetare desăvârşită, mă vei 
bucura, în primul rând, pe mine - împăratul, tatăl şi 

învăţătorul tău. 

/ 


90. Autorul foloseşte o expresie mai aspră: „să nu te leneveşti". 

91. Pildele lui Solomon şi înţelepciunea lui Solomon. 

92. Numele corect este Isokratis. A fost un mare filosof al Gre¬ 
ciei antice. A trăit între 436 şi 338 înainte de Hristos. Isokrate îi era 
folositor lui Leon prin scrierile sale politice: Despre pace, Epistole către 
Filip şi Alexandru (regii Macedoniei) ş.a. 

93. Cărţile lui Solomon şi ale lui Iisus Sirah, care sunt din 
Vechiul Testament, fiind scrise sub insuflarea Duhului Sfânt, îl 
puteau îndruma cel mai bine pe împăratul Leon. împăratul Bi¬ 
zanţului era considerat unsul lui Dumnezeu, iar călăuza lui pentru 
a conduce era legea lui Dumnezeu. 

în sfârşit, tu însuţi vei fi vrednic să dai sfaturi altora 
şi vei fi om cu adevărat, atunci când vei cunoaşte că 
niciun om nu este fără de păcat, că nici unul dintre oa¬ 
meni nu va ocoli judecata 94 şi că niciun om nu ştie ce 
înseamnă sfârşitul vieţii, acesta rămânându-i totdeauna 
necunoscut. 


94. Judecata lui Dumnezeu. 

■' Cap. al XVII-lea - Despre studierea învăţături¬ 
lor dumnezeieşti. 30 

Cap. al XVIII-lea - Despre hotărârea bine chibzuită 30 
Cap. al XlX-lea - Despre curăţenia sufletească 31 

Cap. al XX-lea - Despre cinstirea părinţilor. 32 

Cap. al XXI-lea - Despre dreptate 33 

Cap. al XXII-lea - Despre binefacere 34 

'^Cap. al XXIII-lea - Despre prieteni 35 

Cap. al XXIV-lea - Despre dispreţuirea banilor 35 
Cap. al XXV-lea - Despre patima beţiei 36 

- Cap. al XXVI-lea - Despre cum să îţi faci prieteni 37 
• Cap. al XXVII-lea - Despre bogăţie şi lăcomie ... 38 

'Cap. al XXVIII-lea - Despre îndelunga-răbdare 38 
Cap. al XXIX-lea - Despre adevăr şi minciună 39 
Cap. al XXX-lea - Despre principiile de viaţă , 40 

Cap. al XXXI-lea - Despre voinţă şi cugetare . 41 

Cap. al XXXII-lea - Despre legea cea bună .... 41 

Cap. al XXXIII-lea - Despre bărbaţii vicleni. 42 

Cap. al XXXIV-lea - Despre milostenie 43 

Cap. al XXXV-lea - Despre dragostea prietenilor 44 

Cap. al XXXVI-lea - Despre vorbire şi tăcere. 45 

Cap. al XXXVII-lea - Despre milostenie. 45 

Cap. al XXXVIII-lea - Despre faptul că toate lu¬ 
crurile sunt trecătoare 47 

Cap. al XXXIX-lea - Despre seriozitatea în ceea 
ce facem 48 

Cap. al XL-lea - Despre pază 49 

Cap. al XLI-lea - Despre împărăţia cerurilor . 49 























CUPRINS 


Cap. al XLII-lea - Despre amintirea prezenţei 

lui Dumnezeu. 50 

Cap. al XLIII-lea - Despre mituire 51 

Cap. al XLIV-lea - Despre nedreptate. 52 

Cap. al XLV-lea - Despre moarte şi nemurire .... 54 

Cap. al XLVI-lea - Despre stăpânitori. 55 

Cap. al XLVII-lea - Despre pace .. 56 

Cap. al XLVIII-lea - Despre laudă. 56 

Cap. al XLIX-lea - Despre atenţia în ceea ce facem 57 

Cap al L-lea - Despre simpatie. 58 

Cap. al Ll-lea - Despre îngăduinţă. 59 

Cap. al LI l-lea - Despre răsplătirea binefacerilor 60 

Cap. al LlII-lea - Despre frumuseţea trupului... 61 

Cap. al LIV-lea - Despre vindecare .. 62 

Cap. al LV-lea - Despre calomniatori. 63 

Cap. al LVI-lea - Despre citirea cărţilor. 63 

Cap. al LVII-lea - Despre binefaceri. 64 

Cap. al LVIII-lea - Despre nobleţe. 65 

Cap. al LlX-lea - Despre răbdare. 66 

Cap.al LX-lea - Despre educaţie. 67 

Cap. al LXI-lea - Despre vorbirea vicleană. 68 

Cap. al LXII-lea - Despre comportamentul bun 69 

Cap. al LXIII-lea - Despre stăpânirea patimilor 70 

Cap. al LXIV-lea - Despre cuvântarea desăvârşită 70 

Cap. al LXV-lea - Despre faptul că nu trebuie 

să te mândreşti. 71 

Cap. al LXVI-lea - Despre necesitatea citirii 

cărţilor. 73 

